ΑΠΟΦΘΕΓΜΑΤΑ : Αμύνταιο: Παρυδάτιες πολιτείες\nΑμύνταιο: Παρυδάτιες πολιτείες\nAMYNTAIO - ΦΛΩΡΙΝΑ\nΣτις όχθες τεσσάρων λιμνών ξετυλίγονται εικόνες ζωγραφικής τελειότητας, στους αμπελώνες του Αμυνταίου ετοιμάζεται το εκλεκτό κρασί της επόμενης χρονιάς, ενώ λίγο παραπέρα η αρχαιολογική σκαπάνη ανασυνθέτει βήμα βήμα χιλιετίες Ιστορίας.\nΚαι μόνο η εικόνα στον χάρτη αρκεί για να σε προδιαθέσει για τις πολλαπλές εκπλήξεις του Αμυνταίου. Πού αλλού θα βρεις τέσσερις λίμνες σε μια απόσταση ούτε είκοσι χιλιομέτρων, η καθεμία τόσο διαφορετική από την άλλη, και την ίδια ώρα τόσο απαραίτητη η μία για την ύπαρξη της άλλης; Η Βεγορίτιδα, η λίμνη Πετρών, η Ζάζαρη και η Χειμαδίτιδα αποτελούν τέσσερις μήτρες ενός σπάνιου οικοσυστήματος, με τις ομοιότητες και τις ιδιαιτερότητές τους, που πρέπει οπωσδήποτε να γνωρίσεις από κοντά.\nΜε έδρα κι αφετηρία τη σύγχρονη πόλη του Αμυνταίου, απλώνονται μπροστά σου αλλεπάλληλες επιλογές: Να ξεκινήσω για τον γύρο των λιμνών; Σε ποια απ' τις τέσσερις θα δω το ωραιότερο ηλιοβασίλεμα; Κι έπειτα, σε ποιο χωριό να σταματήσω για φαγητό; Πού θα βρω το καλύτερο κρασί; Γιατί το ξέρεις πως στο Αμύνταιο το κρασί έχει τη δική του ιεροτελεστία, ίσως να είναι επειδή οι αμπελώνες εδώ είναι πιο κοντά στον ουρανό (οι αμπελοκαλλιέργειες βρίσκονται σε ένα από τα μεγαλύτερα υψόμετρα στην Ελλάδα, περίπου στα 650 μ.). Μια βόλτα στα επισκέψιμα οινοποιεία της περιοχής θα σε μυήσει στις εκπλήξεις του ξινόμαυρου, στις τοπικές ποικιλίες του ερυθρού και του λευκού, σε γεύσεις και αρώματα που κάμπτουν αντιστάσεις.\nΟμως το ταξίδι στο Αμύνταιο έχει μόλις ξεκινήσει. Οι σκαπάνες των αρχαιολόγων χτυπούν με ρυθμό κλασικής μπαγκέτας στις ανασκαφές της περιοχής και βήμα βήμα φέρνουν στο φως μια ακόμη ψηφίδα της Ιστορίας, που εδώ μετριέται σε χιλιετίες. Στον Αγιο Παντελεήμονα θα δεις από κοντά τις εργασίες δεκάδων ανθρώπων, που συγκεντρώνουν εδώ τα ευρήματα από τους αρχαιολογικούς χώρους του Αμυνταίου και με υπομονή και μαστοριά ανασυνθέτουν κομμάτι κομμάτι το βιβλίο της Ιστορίας όχι πια μόνο της περιοχής μα της ανθρωπότητας.\nΤο ταξίδι στο Αμύνταιο μπορεί να έχει πολλές αφετηρίες, όμως ο τελικός προορισμός είναι ένας: το Νυμφαίο. Ενα από τα ωραιότερα χωριά της Ελλάδας, όχι επειδή το λένε οι «ειδικοί», μα γιατί οι επισκέπτες του το ψηφίζουν ως το ωραιότερο ξανά και ξανά, σφυρηλατώντας μια σχέση αγάπης μαζί του. Αδικο έχουν; Ενας υπέροχος πετρόκτιστος οικισμός, με παγωμένο κλίμα (το υψόμετρο γαρ) αλλά ζεστούς ανθρώπους.\nΗ Λίμνη Χειμαδίτιδα\nΚαι στις παρυφές του χωριού, το μοναδικό στην Ελλάδα καταφύγιο αρκούδας, ο Αρκτούρος, ένας μικρός παράδεισος για τα κυνηγημένα θηλαστικά, που εδώ βρίσκουν την ασφάλεια που χρειάζονται...\nΑνάμεσα σε τέσσερις λίμνες\nΤο είπαν Αμύνταιο, Συροβίτσεβο, Σόροβιτς και ξανά Αμύνταιο. Ονόματα πολλά για μία πόλη που έλκει τις ρίζες της από τα χρόνια του Μακεδόνα βασιλιά Αμύντα. Το Αμύνταιο σήμερα είναι μια πόλη ζωντανή, συγκοινωνιακός κόμβος του Νομού Φλώρινας, πασίγνωστο για τα υψηλής ποιότητας κρασιά του αλλά και τον σταθμό παραγωγής ηλεκτρικής ενέργειας της ΔΕΗ. Τα φουγάρα διακόπτουν πολλές φορές την ανέμελη βόλτα με το βλέμμα στην κοιλάδα, κομμάτι κι αυτά της καθημερινότητας.\nΧτισμένο σε ένα οροπέδιο, στα 600 περίπου μέτρα υψόμετρο, το Αμύνταιο δεν θέλγει με την εμφάνισή του. Μάλλον δεν το χρειάζεται όμως κιόλας. Αν μετά μανίας ψάχνεις κάτι για να γεμίσεις τη φωτογραφική σου μηχανή, τότε θα σταθείς στην κεντρική πλατεία, με τον ναό των Αγ. Κωνσταντίνου και Ελένης, και τριγύρω τα πιο in καφέ της πόλης. Επειτα είναι και το όντως πρωτότυπο γαλάζιο καμπαναριό, στο νεκροταφείο, με τη φωλιά του πελαργού στην κορυφή.\nΣτο Αμύνταιο όμως πρέπει να έρθεις οπωσδήποτε στις αρχές Οκτωβρίου, όταν πραγματοποιείται εδώ η πιο μεγάλη εμποροπανήγυρη της Δυτικής Μακεδονίας, ένα γεγονός όχι μόνο οικονομικό, μα και κοινωνικό και πολιτιστικό, ένα αληθινό ορόσημο στον κύκλο του χρόνου στο Αμύνταιο. Από την πόλη οι επιλογές για βόλτες στα γύρω χωριά είναι πολλές. Στα 5,5 χλμ. βρίσκεται το Ξινό Νερό, εδώ όπου εμφιαλώνεται το ομώνυμο μεταλλικό νερό, φημισμένο για τις αναγνωρισμένες ευεργετικές του ιδιότητες, κατά βάση στα νεφρά και το ήπαρ.\nΣτο Ξινό Νερό παράγονται επίσης και τα ομώνυμα τοπικά αναψυκτικά –πορτοκαλάδα, λεμονάδα, σόδα– που θα βρεις σ' ολόκληρο τον νομό, και όχι μόνο. Στο χωριό αξίζει επίσης να δεις το παλιό γαλλικό νοσοκομείο, ένα υπέροχο τριώροφο κτίριο που σήμερα στεγάζει το δημοτικό σχολείο. Συνεχίζοντας προς τα νοτιοδυτικά, και αφήνοντας πίσω το Ξινό Νερό, περνάς από το Πεδινό και έρχεσαι στον Αετό, ένα χωριό χτισμένο σε μια σχεδόν απόλυτα επίπεδη έκταση «στα πόδια του βουνού». Στον Αετό γίνεται κάθε χρόνο η «γιορτή πιπεριάς», γύρω στα τέλη Αυγούστου, με άπειρα ντόπια εδέσματα με βάση την πιπεριά και άφθονες μουσικοχορευτικές εκδηλώσεις.\nΑν συνεχίσεις στην ίδια κατεύθυνση, θα φτάσεις μέχρι το Σκλήθρο, έναν παραδοσιακό οικισμό με πολλά παλιά σπίτια από πέτρα, λίγο πριν από τα «σύνορα» της Φλώρινας με τον Νομό Καστοριάς.\nΤο Αμύνταιο απέχει 524 χλμ. από την Αθήνα (μέσω Λάρισας) και περίπου 162 χλμ. από τη Θεσσαλονίκη (μέσω Εδεσσας). Εναλλακτικά, από Αθήνα μπορείτε να αποφύγετε να περάσετε από Λάρισα επιλέγοντας τη διαδρομή από Τέμπη και Κατερίνη, που είναι μεν περίπου 100 χλμ. περισσότερα, αλλά σε πολύ καλύτερο οδικό δίκτυο, ενώ το τμήμα Κατερίνη-Βέροια θα το διανύσετε μέσω Εγνατίας. Την ίδια επιλογή μπορείτε να κάνετε και από Θεσσαλονίκη. Απέχει δε 34 χλμ. από τη Φλώρινα.\nΔρόμοι του ξινόμαυρου κρασιού\nΣτο οροπέδιο του Αμυνταίου, εκεί στους απέραντους αμπελότοπους, όπου ευδοκιμεί η ονομαστή ξινόμαυρη ποικιλία, και που χρόνια τώρα εφοδιάζουν με τους πλούσιους καρπούς τους ολόκληρη τη χώρα· εκεί θα μάθεις από καλό κρασί, «κλέβοντας» τα μυστικά του από τους καλύτερους!\nΛίγες φορές είναι τόσο εύκολο να αποδώσεις με λίγες λέξεις τον χαρακτήρα, την «ταυτότητα» μιας περιοχής, όπως στο Αμύνταιο. Αρκεί να κοιτάξεις γύρω σου, στην ύπαιθρο που περιβάλλει το Αμύνταιο και θα βρεις γρήγορα τη λύση: απέραντοι αμπελώνες, χιλιάδες στρέμματα αμπελιών που εδώ και κάποιες δεκαετίες έχουν αναδείξει την περιοχή σε πρωταγωνίστρια της ελληνικής οινικής πραγματικότητας και το Αμύνταιο σε σημείο αναφοράς. Τα κρασιά που παράγονται και εμφιαλώνονται στα οινοποιεία της περιοχής κατακτούν σταθερά τις πρώτες θέσεις σε εγχώριους και διεθνείς διαγωνισμούς αλλά και –κάτι που είναι ακόμα πιο σημαντικό– μια σίγουρη θέση στο τραπέζι μας.\nΠερίπου 7.500 στρέμματα αμπελώνων απλώνονται στην ευρύτερη περιοχή του Αμυνταίου, όπου καλλιεργούνται αρκετές ποικιλίες. Η ναυαρχίδα ωστόσο της οινικής παραγωγής στην περιοχή είναι η ποικιλία «ξινόμαυρο» (ή «ποπόλκα» στην ντοπιολαλιά) που, σύμφωνα με τους ειδικούς, μπορεί να δώσει και τα τρία είδη οίνου, δηλαδή λευκό, ερυθρό και ροζέ.\nΤο ιδιαίτερο μικροκλίμα μάλιστα, παράλληλα με το υψόμετρο (έως 660 μ.) και η γεωγραφική ιδιαιτερότητα της περιοχής καλύπτουν απόλυτα τις ανάγκες αυτής της απαιτητικής ποικιλίας: τέσσερα βουνά περικλείουν το οροπέδιο του Αμυνταίου (ο Βόρρας, το Βίτσι, το Βέρμιο και το Ασκιον), λειτουργώντας σαν «φυσικό ψυγείο» και εξασφαλίζοντας έτσι τα επιθυμητά επίπεδα θερμοκρασίας χωρίς ενεργειακό κόστος. Σκέψου ότι ο τελευταίος τρύγος εδώ ξεκινάει στις αρχές Σεπτέμβρη!\nOμως η φύση δεν φτιάχνει κρασί. Το κρασί το φτιάχνουν οι άνθρωποι, οι καλλιεργητές που θα βάλουν την εμπειρία και τον κόπο τους, και οι οινοποιοί που θα προσθέσουν την τέχνη και τη γνώση τους και θα μετουσιώσουν τα δώρα της φύσης στα περιζήτητα κρασιά Αμυνταίου, αναγνωρισμένα σε διεθνή κλίμακα για την υψηλή τους ποιότητα. Στην περιοχή δραστηριοποιούνται αρκετοί επαγγελματίες και τα οινοποιεία εδώ (κάποια από αυτά είναι και επισκέψιμα) είναι σωστά εργαστήρια παραδείσιων γεύσεων.\nΗ πιο σημαντική παρουσία στην περιοχή είναι χωρίς αμφιβολία της ΕΑΣ Αμυνταίου (Ενωση Αγροτικών Συνεταιρισμών). Πρόκειται για τη συνεταιριστική πρωτοβουλία που ξεκίνησε το 1946, ενώνοντας τους ντόπιους παραγωγούς.\nΤο 1959 απέκτησε το δικό της οινοποιείο και έναν χρόνο αργότερα διέθεσε στην αγορά το πρώτο της κόκκινο κρασί, ενώ το 1971 ξεκίνησε την παραγωγή αφρώδους οίνου από ξινόμαυρη ποικιλία, με εντυπωσιακά αποτελέσματα. Επειτα ήταν απλώς θέμα χρόνου να γίνει το «μπαμ»: το ερυθρό και το ροζέ κρασί Αμυνταίου αναγνωρίζεται πλέον ως «Αμύνταιο Ονομασία Προέλευσης Ανωτέρας Ποιότητας» (ΟΠΑΠ), το ροζέ μάλιστα είναι και το μοναδικό στη χώρα με ετικέτα ΟΠΑΠ!\nΗ λίμνη Πετρών.\nΣτις εγκαταστάσεις της ΕΑΣ θα ξεναγηθείς στους χώρους του οινοποιείου, θα ενημερωθείς για τις καλλιέργειες και τις σύγχρονες μεθόδους παραγωγής, και βέβαια -εδώ δεν είναι όλη η ουσία;- θα δοκιμάσεις ένα προς ένα τα κρασιά παραγωγής της ΕΑΣ, στον ειδικά διαμορφωμένο χώρο οινογνωσίας. Αν δώσεις προσοχή στις εξηγήσεις των ειδικών, θα μάθεις πράγματα άγνωστα για τους πιο πολλούς, όπως το πώς να καταλαβαίνεις από τα υγρά στο ποτήρι αν το κρασί έχει να «δώσει» ακόμη, από πλευράς ωρίμανσης, αν οι φυσαλίδες στο αφρώδες είναι φυσικές ή προϊόν προσθήκης και άλλα πολλά, ενδιαφέροντα και άκρως... αρωματικά!\nΓυμναστηρίου 7, Αμύνταιο\nΤηλ.: 23860 23813,\nΣτην περιοχή του Αμυνταίου δραστηριοποιούνται αρκετοί επαγγελματίες οινοποιοί, κάποιοι εκ των οποίων διατηρούν επισκέψιμα οινοποιεία. Ενδεικτικά αναφέρουμε\nτο Κτήμα Αλφα (Αμύνταιο, www.alpha-estate.com),\nτο Οινοποιείο Βεγορίτις (Αγιος Παντελεήμονας,\nτο Κτήμα Παύλου (Αγιος Παντελεήμονας, www.pavlouestate.com),\nτο Οινοποιείο Ιωάννη Χατζή (Αμύνταιο) και το Οινοποιείο του Κυρ Γιάννη (Αγιος Παντελεήμονας, www.kiryianni.gr).\nΜπορείς να επισκεφτείς τους χώρους των οινοποιείων κατόπιν συνεννοήσεως.\nΠρότυπο Αγρόκτημα Βεγόρας\nΠερίπου 5 χλμ. από το Αμύνταιο, με κατεύθυνση αυτήν τη φορά προς τα ανατολικά, βρίσκεται το χωριό της Βεγόρας. Στον μικρό αυτό οικισμό θα φτάσεις διασχίζοντας καταπράσινα χωράφια και αγρούς, αφού ωστόσο έρθεις συνέχισε τον δρόμο σου για περίπου ακόμα 1 χλμ. μέχρι να φτάσεις στο «Αγρόκτημα Βεγόρας». Πρόκειται για έναν πετρόκτιστο, επισκέψιμο στάβλο που φιλοξενεί περίπου 1.000 ζώα -στη συντριπτική τους πλειονότητα πρόβατα- και σε λίγο καιρό, όταν θα έχουν ολοκληρωθεί απολύτως οι εργασίες που ακόμη συνεχίζονται, θα μπορεί να προσφέρει ακόμη και την ευκαιρία διαμονής σε όποιον ενδιαφέρεται. Είναι μια προσπάθεια δημιουργίας μιας μονάδας ολοκληρωμένης διαχείρισης, όπου μπορείς να παρακολουθήσεις ολόκληρη τη διαδικασία της κτηνοτροφικής παραγωγής, μέσα από οργανωμένη ξενάγηση.\nΠληροφορίες τηλ.: 698 5037131\nΓια να απολαμβάνετε μια πρώτης τάξεως θέα της Βεγορίτιδας και παράλληλα υπηρεσίες υψηλής ποιότητας, επιλέξτε για τη διαμονή σας το συγκρότημα Bella Toumpa (Αγιος Παντελεήμονας, τηλ.: 23860 61270, www.bellatoumpa.gr), ένα υπέροχο λιθόκτιστο αρχοντικό με πολυτελή δωμάτια και σουίτες. Παρέχει επίσης πληροφορίες και εξοπλισμό για δραστηριότητες στη Βεγορίτιδα, ενώ διαθέτει και πολύ αξιόλογο εστιατόριο. Εναλλακτικά, μπορείτε να εμπιστευτείτε το Hotel Panorama (Αγιος Παντελεήμονας, τηλ.: 23860 61399, www.panorama-florina.gr), με 30 δωμάτια και διαμερίσματα κατάλληλα για οικογένειες αλλά και μεγάλες παρέες. Στο γραφικό Νυμφαίο επίλεξε τον Ξενώνα Νεβέσκα (Νυμφαίο, τηλ.: 23860 31091, www.neveska.gr), ένα διώροφο κτίριο παραδοσιακής αρχιτεκτονικής στο κέντρο του οικισμού, με όμορφα δωμάτια και εξαιρετικό service. Μια πολύ καλή επιλογή είναι και ο Ξενώνας Εντερνέ (Νυμφαίο, τηλ.: 23860 31230, www.enterne.gr) με αρχοντικό στυλ και άνετους χώρους.\nΠολλές και ιδιαίτερες οι επιλογές φαγητού στην περιοχή του Αμυνταίου. Στην ταβέρνα Το Κουτούκι (Αγ. Παντελεήμονας, τηλ.: 23860 61348) ο Βασίλης ετοιμάζει λαχταριστές ποικιλίες κρεατικών που πρέπει να δοκιμάσεις. Στο εστιατόριο Ναουμίδης (Αγ. Παντελεήμονας, τηλ.: 23860 61238, www.naoumidis.gr) θα δοκιμάσεις τις δημιουργίες του Αγγελου, με σπεσιαλιτέ από χαβιάρι από κυπρίνο μέχρι τοπικές συνταγές από ντόπιες πιπεριές. Εχει πολύ καλή θέα στη λίμνη ενώ λίγο παρακάτω λειτουργεί και το ομώνυμο μεζεδοπωλείο. Στο Σκλήθρο θα δοκιμάσεις τα ευφάνταστα πιάτα του βραβευμένου εστιατορίου Θωμάς (Σκλήθρο, τηλ.: 23860 31206-31080, www.agonari.gr), ενώ δεν πρέπει να παραλείψεις να τιμήσεις και την επίσης βραβευμένη κουζίνα του Κοντοσώρου (Ξινό Νερό, τηλ.:: 23860 81256, www.kontosoros.gr) με δημιουργίες gourmet.\nΑγιος Παντελεήμονας: Ο άγιος της λίμνης\nΕίναι το χωριό των τεσσάρων εποχών· χειμώνα-καλοκαίρι ο Αγιος Παντελεήμονας καταφέρνει να κρατάει αμείωτο το ενδιαφέρον μας, με τους ζεστούς ανθρώπους του και τις ομορφιές της λίμνης Βεγορίτιδας που απλώνεται νωχελικά στα πόδια του. Πώς καταφέρνεις να αντισταθείς;\nΤην άνοιξη το χωριό «αγκαλιάζουν» οι γύρω λόφοι με το έντονο πράσινο χρώμα τους· το καλοκαίρι χαλάει ο κόσμος στην πλαζ, με τους πιστούς φίλους του να περνούν ατέλειωτες ώρες στα νερά της λίμνης· το φθινόπωρο είναι η εποχή που τα περίπου 15 ρακοκάζανα του χωριού δίνουν το σύνθημα για το γλέντι· και τον χειμώνα είναι από τις καλύτερες βάσεις για εξορμήσεις στο χιονοδρομικό κέντρο του Καϊμακτσαλάν.\nΟ Αγιος Παντελεήμονας, το είπαμε, είναι το χωριό των τεσσάρων εποχών, πάντα ζεστό και φιλικό, με τους έξω καρδιά κατοίκους του, τους περιποιημένους ξενώνες του και τις ταβέρνες του που ανεβάζουν το επίπεδο της παραδοσιακής ελληνικής κουζίνας σε ύψη δυσθεώρητα.\nΙστορικός οικισμός, χτισμένος στους πρόποδες του Καϊμακτσαλάν και στη νοτιοδυτική όχθη της λίμνης Βεγορίτιδας, ο Αγιος Παντελεήμονας είναι ένα χωριό εν εξελίξει. Πολλά από τα σπίτια του έχουν χαρακτηριστεί διατηρητέα, ωστόσο η τάση είναι η δημιουργία νέων κατοικιών, ακόμη και από μη ντόπιους, με την έμπρακτη ενθάρρυνση, μάλιστα, και υποστήριξη των κατοίκων.\nΟι υποδομές του χωριού, σε επίπεδο διαμονής και φαγητού, είναι στ' αλήθεια πλούσιες και η αναλογία ποιότητας-τιμής είναι, χωρίς υπερβολή, από τις καλύτερες που μπορεί να συναντήσει ο επισκέπτης.\nΘα βρεις, λοιπόν, πετρόκτιστους ξενώνες, με θέα στη λίμνη που δύσκολα περιγράφεται με λόγια, ανοικτούς καθ΄όλη τη διάρκεια του χρόνου· κάποιοι μάλιστα από αυτούς παράσχουν πληροφορίες αλλά και τον κατάλληλο εξοπλισμό για δραστηριότητες στη λίμνη.\nΟσο πια για το φαγητό; Οι ταβέρνες του Αγίου Παντελεήμονα –οι περισσότερες πάνω στον κεντρικό δρόμο που διασχίζει το χωριό– προσφέρουν γεύσεις παραδοσιακές αλλά και delicatessen, για όλα τα γούστα και όλους τους... ουρανίσκους.\nΟταν βρεθείς στον Αγιο Παντελεήμονα αξίζει να περιπλανηθείς στα δρομάκια του χωριού, να περάσεις από την πλατεία απέναντι από το σχολείο, να δεις τον παλιό ανεμόμυλο, να πιεις έναν ελληνικό στα καφενεία παρέα με τους γεροντότερους κατοίκους του χωριού. Αλλά και να ανέβεις μέχρι το ξωκλήσι του Αγίου Πνεύματος, πάνω από τις γραμμές του τρένου, κι από κει να απολαύσεις με την ησυχία σου την πανοραμική θέα της Βεγορίτιδας, ίσως στο καλύτερο «μπαλκόνι» της περιοχής.\nΟ Αγιος Παντελεήμονας απέχει μόλις 7,5 χλμ. από το Αμύνταιο. Για να φτάσεις στο χωριό, θα κινηθείς προς τη βορειοανατολική έξοδο της πόλης, θα περάσεις τις σιδηροδρομικές γραμμές και θα συνεχίσεις σε περίπου ευθεία γραμμή μέχρι το χωριό. Η συνολική διαδρομή δεν ξεπερνάει τα 10 λεπτά.\nΟλα ξεκίνησαν από ένα πηγάδι...\n...όπως τουλάχιστον θέλει ο θρύλος. Από ένα πηγάδι, συνεχίζει το παραμύθι, που ένα μικρό κορίτσι ξέχασε κάποια βραδιά να κλείσει, τρομαγμένο ίσως από τα ξωτικά του νερού. Κι εκείνο ξεχείλισε, και μέσα σε λίγες ώρες γέμισε όλη τη λεκάνη της περιοχής, δημιουργώντας έτσι τη λίμνη Βεγορίτιδα. Αν υπάρχει μια –μικρή έστω– δόση αλήθειας σ' αυτήν την ιστορία, τότε εκεί θα πρέπει να οφείλεται η σχεδόν παραμυθένια ομορφιά της λίμνης. Τι κι αν σήμερα έχει χάσει περίπου το 30% της συνολικής της έκτασης και του υδατικού της αποθέματος; «Χωρισμένη» σχεδόν εξ ημισείας ανάμεσα στη Φλώρινα και την Πέλλα, η Βεγορίτιδα παραμένει μία από τις μεγαλύτερες λίμνες της χώρας, και σίγουρα η βαθύτερη, με βάθος που σε κάποια σημεία φτάνει και τα 45 μ. (κάποτε έφτανε και τα 60μ.!)\nΤα δύο τελευταία χρόνια η στάθμη ανεβαίνει, όπως φαίνεται χαρακτηριστικά και από το πέτρινο μονοπάτι στην πλαζ, που κατεβαίνει από το χωριό και χάνεται μέσα στη λίμνη! Η λίμνη, ενταγμένη στο δίκτυο προστασίας Natura 2000, αποτελεί πρώτης τάξεως καταφύγιο για πολλά είδη ορνιθοπανίδας ενώ και στα νερά της κολυμπούν πληθυσμοί από τσιρόνια, γριβάδια και γουλιανούς. Το καλοκαίρι, η πλαζ του Αγίου Παντελεήμονα, στη νοτιοδυτική πλευρά της λίμνης, κατακλύζεται από κόσμο, που χαίρεται το κολύμπι και τα θαλάσσια σπορ στα νερά της Βεγορίτιδας, ενώ ανεπιφύλακτα προτείνεται και ο γύρος της λίμνης με ποδήλατο!\nΛίμνες Αμυνταίου: Μηνύματα από τα βάθη των αιώνων\nΕίναι η λίμνη με το πράσινο χρώμα, αδύνατον να την μπερδέψεις με κάποια άλλη. Η λίμνη Πετρών με τις απόκοσμες εικόνες των νερών της, με τον παραλίμνιο ομώνυμο οικισμό και τα ευρήματα προϊστορικής εποχής, είναι από μόνη της ένα ιδιαίτερο κεφάλαιο του Αμυνταίου.\nΔεν είναι η μεγαλύτερη λίμνη από τις τέσσερις του Αμυνταίου, δεν είναι η βαθύτερη ούτε η πλουσιότερη σε υδάτινα αποθέματα. Είναι όμως μάλλον η πιο... αλλόκοτη, ίσως και η πιο απρόσιτη, μα σίγουρα αυτή με τις πιο απόκοσμες εικόνες. Η λίμνη των Πετρών, μόλις 5΄ από την πόλη του Αμυνταίου, πήρε το όνομά της από τον ομώνυμο οικισμό των Πετρών, το μικρό χωριό που στέκει στη δυτική της όχθη, το μοναδικό περιμετρικά της λίμνης.\nΤο σχήμα της είναι σχεδόν κυκλικό, αν και δύσκολα θα το δεις από κάποια γωνιά σε πανοραμική άποψη. Η ανατολική της πλευρά, προς τη λίμνη Βεγορίτιδα, είναι σχεδόν επίπεδη, οπότε λόφος γιοκ, ενώ και από τη δυτική πλευρά ο δρόμος που οδηγεί στον ορεινό οικισμό της Κέλλης χάνεται στις πλαγιές του βουνού, χωρίς να δίνει την ευκαιρία μιας πλήρως πανοραμικής εικόνας. Ας είναι. Η ίδια η λίμνη είναι τόσο όμορφη που αρκεί να κάνεις τον γύρο της με το αυτοκίνητο, ακολουθώντας έναν σχετικά βατό χωματόδρομο, ώστε να εκτιμήσεις τα χαρίσματά της.\nΟπως και η γειτονική Βεγορίτιδα, η λίμνη Πετρών προστατεύεται από το Δίκτυο Natura 2000. Οι ειδικοί υποστηρίζουν πως υδροδοτείται από τη λίμνη Χειμαδίτιδα –περίπου 20 χλμ. νοτιότερα– κι εκείνη με τη σειρά της τροφοδοτεί τη γειτονική Βεγορίτιδα. Ενας μικρός παράδεισος για τους παρατηρητές πουλιών, η Πετρών προσφέρει καταφύγιο σε απειλούμενα παρυδάτια πουλιά όπως νανόχηνες, χρυσογεράκια και βαλτόπαπιες, που στα γλυκά νερά της βρίσκουν το κατάλληλο περιβάλλον για να αναπαραχθούν. Στη λίμνη Πετρών δεν υπάρχει η δυνατότητα κάποιων δραστηριοτήτων, θα δεις όμως πως εδώ έχεις άλλα πράγματα να κάνεις.\nΤο παραλίμνιο χωριουδάκι των Πετρών είναι πολύ συμπαθητικό, και αξίζει να το περπατήσεις για να δεις τον ναό του Αγίου Νικολάου, τα κανάλια που διασχίζουν το χωριό υδροδοτώντας το με καθαρό νερό και βέβαια τον αρχαιολογικό χώρο των Πετρών, με τα ερείπια της ελληνιστικής πόλης, που ήκμασε στην περίοδο ανάμεσα στον 3ο και τον 1ο π.Χ. αι.\nΑξίζει επίσης να διανύσεις τα 10 χλμ. ανηφορικής άσφαλτου που θα σε φέρουν από τις Πέτρες μέχρι το ορεινό χωριό της Κέλλας. Σε ένα τοπίο αυστηρό, σφυρηλατημένο από πέτρα και φως, η Κέλλα ξεχωρίζει με το λιτό, παραδοσιακό της χρώμα, διαφορετικό από τους υπόλοιπους οικισμούς του Αμυνταίου.\nΟι Πέτρες απέχουν μόλις 6 χλμ. από το Αμύνταιο, μέσω της δυτικής εξόδου προς Ξινό Νερό. Στην πρώτη μεγάλη διασταύρωση, λίγο πριν από το βενζινάδικο, στρίψτε δεξιά ακολουθώντας τη σχετική σήμανση «προς Πέτρες».\nΟ πολιτισμός των λιμνών\nΔεκάδες αρχαιολόγοι, συντηρητές, ιστορικοί και πολλών ακόμη ειδικοτήτων συνεργάζονται με σκοπό την ανασύνθεση του ιστορικού παρελθόντος της περιοχής, που εδώ μετριέται σε πολλές χιλιετίες. Στο κέντρο του Αγίου Παντελεήμονα, λοιπόν, λειτουργεί το Εργαστήριο Αρχαιολογικών Ανασκαφών, όπου συγκεντρώνονται όλα τα ευρήματα από τους χώρους ανασκαφών της ευρύτερης περιοχής, από τον Φιλώτα, τον Ροδώνα, τους Αναργύρους, τον Αγιο Παντελεήμονα και τις Πέτρες.\nΤι ακριβώς συγκεντρώνεται; Χιλιάδες –κυριολεκτικά– ευρήματα όπως λίθινα και οστέινα εργαλεία, σφυρηλατημένα όστρακα, ειδώλια, κοσμήματα, ανθρωπόμορφα και ζωόμορφα μικροπλαστικά και αμέτρητοι σπόροι δημητριακών, διατηρημένοι μέσα στους αιώνες. Και πρόκειται πραγματικά για... πολλούς αιώνες: τα ευρήματα ξεκινούν από την Αρχαιότερη, τη Μέση και τη Νεότερη Νεολιθική Περίοδο (6.500-3.100 π.Χ.), και φτάνουν μέχρι την εποχή του Χαλκού (έως 1.100 π.Χ.) και του Σιδήρου (έως 5ος αι. π.Χ.) προσφέροντας απίστευτα χρήσιμες λεπτομέρειες για τη ζωή, τα έθιμα, τους κοινωνικούς δεσμούς, τις οικονομικές δραστηριότητες, τον τρόπο κατασκευής των κατοικιών, ακόμη και για τις διατροφικές συνήθειες των ανθρώπων που έζησαν έως και 8.500 χρόνια πριν από μας!\nΜεγάλο ενδιαφέρον έχουν οι αναπαραστάσεις των προϊστορικών λιμναίων οικισμών, που κυρίως αποτελούνταν από πασσαλόπηκτες κατασκευές.Τα ευρήματα που έρχονται στο Εργαστήριο ξεδια-λέγονται, καθαρίζονται, πλένονται, αφήνονται να στεγνώσουν στον ήλιο, εφόσον είναι απαραίτητο, και έπειτα κατηγοριοποιούνται και επιχειρείται η ανασύνθεση κομματιών όπως αγγεία και κεραμικά σκεύη. Κάποια από αυτά εκτίθενται σε παράπλευρο χώρο.\nΧειμαδίτιδα - Ζάζαρη\nΟι ανόμοιες δίδυμες\nΒεγορίτιδα τραβάει όλη την προσοχή, ωστόσο εκεί στο νότιο τμήμα του Δήμου Αμυνταίου θα συναντήσεις άλλες δύο λίμνες, λιγότερο διάσημες από την ονομαστή «συμπατριώτισσά» τους αλλά με τη δική τους ξεχωριστή σημασία για ολόκληρη την περιοχή. Είναι η Χειμαδίτιδα και η Ζάζαρη, οι «δίδυμες» λίμνες, που τις χωρίζουν μόλις 2,5 χλμ. απόσταση.\nΗ μεγαλύτερη από τις δύο, η Χειμαδίτιδα, πήρε το όνομά της από τα χειμαδιά που βρίσκονται κοντά στις όχθες της, όπου κάποτε ξεχειμώνιαζαν οι βοσκοί με τα κοπάδια τους. Και σήμερα ακόμη θα δεις τους βοσκούς από το Λέχοβο και το Βαρικό να βόσκουν στις παραλίμνιες εκτάσεις τα κοπάδια τους. Η Χειμαδίτιδα έχει έκταση περίπου 11 τ.χλμ. και στο μέγιστο μήκος της φτάνει τα 6,5 χλμ, είναι ωστόσο δύσκολο να ακολουθήσεις μια αυστηρά παραλίμνια διαδρομή: το μεγαλύτερο μέρος της, περίπου το 70%, καλύπτεται από έλη και πυκνούς καλαμιώνες.\nΑλλο χαρακτηριστικό της λίμνης είναι τα ρηχά της νερά: μόνο ένα μέτρο είναι το μέσο βάθος της, με το μέγιστο να φτάνει τα 2,5 μέτρα. Οι τέσσερις λίμνες του Αμυνταίου (Βεγορίτιδα, Πετρών, Ζάζαρη και Χειμαδίτιδα) αποτελούν μέρος μιας ενιαίας υδρολογικής λεκάνης: η Χειμαδίτιδα υδροδοτεί τη λίμνη Πετρών, περίπου 20 χλμ. βορειότερα, η Πετρών παρέχει υδάτινα αποθέματα στη Βεγορίτιδα ενώ η ίδια η Χειμαδίτιδα απορροφά τα πλεονάζοντα νερά της Ζάζαρης!\nΗ μικρότερη όλων\nΗ πιο μικρή από όλες τις λίμνες του Αμυνταίου είναι η Ζάζαρη. Κι αν έχει όμως έκταση μόνο 2 τ.χλμ. έχει την τύχη να φιλοξενεί ένα δυσανάλογα πλούσιο –για το μέγεθός της– υδροβιότοπο, με δεκάδες είδη πτηνών, όπως ο χρυσαετός, ενώ το καλοκαίρι θα διαπιστώσεις πως σχεδόν δεν υπάρχουν πουθενά κουνούπια. Ο λόγος; Μάλλον οι αμέτρητοι βάτραχοι, που φροντίζουν να μην… περνάει κουνούπι!\nΚαι οι δύο γειτονικές λίμνες έχουν ενταχτεί στο δίκτυο Natura 2000, αντίθετα ωστόσο από τη Χειμαδίτιδα, που δέχεται τις επισκέψεις μονάχα των βοσκών με τα κοπάδια τους, η μικρούλα Ζάζαρη καμαρώνει και για τον παραλίμνιο οικισμό του Λιμνοχωρίου, ένα όμορφο γραφικό χωριό στην ανατολική όχθη της.\nΝυμφαίο: Η δύναμη του αυθεντικού\nΕδώ το λεξιλόγιο σηκώνει τα χέρια ψηλά. Το Νυμφαίο, ένα από τα πιο ωραία χωριά της Ελλάδας, δεν μπορεί να περιγραφεί με λέξεις απλές, συμβατικές. Πρέπει να έρθεις εδώ, να το δεις από κοντά κι έπειτα μόνος σου να προσθέσεις όσα επίθετα θέλεις – και όλα στον υπερθετικό!\nΑς το κάνουμε απλό. Το Νυμφαίο είναι ένα χωριό που δεν λέει ψέματα. Δεν παραπλανεί. Οταν λέμε «παραδοσιακός οικισμός» εννοούμε παραδοσιακός οικισμός. Αυθεντικός, όχι προκάτ. Ετσι όπως τον παρέδωσαν οι παππούδες στους πατεράδες κι εκείνοι στα παιδιά τους. Χωρίς φανφαρόνικες προσθήκες και περιττές πολυτέλειες. Το Νυμφαίο δεν χρειάζεται ούτε photoshop. Είναι τόσο αυθεντικά όμορφο, τόσο καλοδιατηρημένο, τόσο πολύ φροντισμένο στη λεπτομέρεια, που ώρες ώρες τα χάνεις, λες «τώρα θα φωνάξει κάποιος “cut” και το γύρισμα θα τελειώσει». Κι όμως δεν είναι ταινία, είναι ευτυχής πραγματικότητα: είσαι στο Νυμφαίο, σε ένα πανέμορφο χωριό, που συνεχώς ψηφίζεται σε διεθνείς διαγωνισμούς ανάμεσα στα ωραιότερα της Ευρώπης. Ετσι απλά.\nΗ Νιβέστα ή Νεβέσκα, όπως ήταν τα πρότερα ονόματα του οικισμού, χτίστηκε περίπου στα 1380, σε υψόμετρο 1.350 μ. στις πλαγιές του Βιτσίου, και για κάποιους αιώνες ζούσε ως ένα απομονωμένο χωριό που απολάμβανε σημαντικά προνόμια από τον Σουλτάνο. Γύρω στα μέσα του 17ουαι. οι κάτοικοι ανακάλυψαν πως «έπιαναν» τα χέρια τους και καταπιάστηκαν με την επεξεργασία του ασημιού. Η Νεβέσκα έτσι έγινε γρήγορα σπουδαίο κέντρο αργυροχρυσοχοΐας ολόκληρης της Μακεδονίας, οι κάτοικοί της μάλιστα είχαν σημαντικό ρόλο στην Επανάσταση του '21 προσφέροντας περιουσίες ολόκληρες για τον σκοπό του Αγώνα. Επειτα το χωριό παρήκμασε, τα χρόνια πέρασαν, και μέχρι τα μέσα του περασμένου αιώνα δεν υπήρχε ούτε καν ένας σωστός δρόμος που να ενώνει το Νυμφαίο –όπως είχε μετονομαστεί πλέον– με τον κάμπο του Αμυνταίου.\nΧρειάστηκε να περάσουν χρόνια πολλά, ώσπου κάποιοι ντόπιοι να μπουν μπροστάρηδες σε μια προσπάθεια αναζωογόνησης του χωριού. Τα παλιά σπίτια συντηρήθηκαν, ακολουθώντας κατά γράμμα τις επιταγές της παράδοσης, κάποια από αυτά μετατράπηκαν σε πολυτελείς ξενώνες, και κάπως έτσι, με λίγα λόγια και πολλή δουλειά, το Νυμφαίο έφτασε να κατακτήσει την κορυφή στις προτιμήσεις των χειμερινών επισκεπτών.\nΣήμερα στο Νυμφαίο θα περπατήσεις σε λιθόστρωτα καλντερίμια, ανάμεσα σε πετρόκτιστα, απίστευτα καλοδιατηρημένα αρχοντικά, όλα χτισμένα με την ντόπια γκρίζα πέτρα. Τον χειμώνα το κρύο δεν σ' αφήνει ν' ανασάνεις, το θερμόμετρο λες πως κολλάει για τα καλά στους -10ο C (και βγάλε!) αλλά το αναμμένο τζάκι και η ζεστή ατμόσφαιρα από τη φιλικότητα των κατοίκων δεν σ' αφήνουν να το πάρεις είδηση.\nΤην άνοιξη πάλι, όταν οι γύρω πλαγιές πρασινίζουν, το θέαμα είναι το κάτι άλλο. Κοιτάς το χωριό, έτσι όπως φαίνεται πανοραμικά από το εκκλησάκι της Παναγίας, και δεν σε ενοχλούν ούτε οι αλουμινένιες στέγες (που επιτρέπουν στο χιόνι να γλιστράει καλύτερα): το Νυμφαίο είναι μια σωστή ζωγραφιά όλες τις εποχές του χρόνου, και δίνεις χίλια δίκια σ' εκείνους που το ψηφίζουν και το ξαναψηφίζουν ως το ωραιότερο χωριό στην Ελλάδα!\nΤο Νυμφαίο απέχει 21 χλμ. από το Αμύνταιο. Για να φτάσεις στο χωριό θα βγεις από την έξοδο προς Αετό. Μέσα στο χωριό του Αετού θα στρίψεις δεξιά προς Νυμφαίο και θα ανηφορίσεις στις πλαγιές του Βιτσίου. Από τη Φλώρινα απέχει 28 χλμ., από την Αθήνα 541 χλμ. (μέσω Λάρισας) και 179 χλμ. από τη Θεσσαλονίκη (μέσω Βέροιας).\nΣτα παλιά Νυμφαιώτικα αρχοντικά\nΤο μουσείο Αργυροχρυσοχοΐας είναι αυτό τον καιρό κλειστό (λόγω… Καλλικράτη), μπορείς όμως να πάρεις μια καλή γεύση από τον πλούτο του παρελθόντος μπαίνοντας σε κάποιο από τα παλιά αρχοντικά σπίτια του Νυμφαίου. Η εσωτερική διακόσμηση θα σε εντυπωσιάσει: τα ηπειρώτικα ντουσέκια, οι αλλοτινοί καναπέδες δηλαδή, όπου καθόταν οκλαδόν όλη η οικογένεια, οι περίτεχνοι πολυέλαιοι, οι εσωτερικές σκάλες, τα παράθυρα με τις διπλές εσωτερικές κουρτίνες (στο Νυμφαίο τα σπίτια δεν έχουν παντζούρια), τα κιλίμια, όλα δίνουν τον δικό τους τόνο πολυτέλειας και αυθεντικής παραδοσιακής κληρονομιάς. Κάποια από τα σπίτια, μάλιστα, διατηρούν και τις παλιές οροφογραφίες, αρκετές από αυτές αλεξανδρινής τεχνοτροπίας.\nΦωτογραφίες: Eύη Φραγκολιά\nΑναρτήθηκε από ΤΖΟΥΜΕΡΚΙΩΤΗΣ ΓΡΗΓΟΡΗΣ στις 7:46 π.μ.\nΕθισμός σε πατάτες και ψωμί\nΠροηγείται η ΝΔ σε δημοσκόπηση μετά τον ανασχηματισμό\nΔΕΙΤΕ: 7 συνηθισμένα λάθη που κάνουμε όταν φτιάχνο...\nΤα οφέλη των φρούτων και των λαχανικών ανάλογα με ...\nΤι κερδίζει η Ελλάδα με τον αγωγό ΤΑΡ\nΤΡΟΠΟΙ ΕΞΟΙΚΟΝΟΜΗΣΗΣ ΝΕΡΟΥ...\nΣε διαθεσιμότητα 12.500 εκπαιδευτικοί, υπάλληλοι Ο...\nΦρούτα για αδυνάτισμα\nΤΡΙΤΟΒΑΘΜΙΑ ΕΚΠΑΙΔΕΥΣΗ: Ξεκινάνε οι διαγραφές των ...\nΜπορούν να τα βάλουν με τους νταβατζήδες;\nΤι δικαιολογητικά χρειάζονται για να είστε μες στο...\n7 πράγματα που πρέπει να αποφεύγετε μετά το φαγητό\nΓιατί ο πρωθυπουργός «καρατόμησε» ένδεκα «γαλάζια»...\nΠανελλαδικές 2013: Αυτοί είναι οι πρώτοι των πρώτων\nΥγεία: 5 σημάδια που δείχνουν πως έχετε έλλειψη σε...\nΠοιοι ωφελήθηκαν απο το «μαυρο» της ΕΡΤ;;\nΟι νέοι υπουργοί του ΠΑΣΟΚ που μπαίνουν στην κυβέρ...\nΟι θεραπευτικές ιδιότητες του θαλασσινού νερού\nΔημοσκόπηση: Μπροστά 1,1% η ΝΔ, πτώση για ΠΑΣΟΚ, Δ...\nΠώς να κλείσετε φθηνό δωμάτιο\nΤ.Τέλλογλου: Το ενεργειακό κόστος «βάζει φωτιά» στ...\nΣΤΕΒΙΑ : Η ΕΝΑΛΛΑΚΤΙΚΗ ΚΑΛΛΙΕΡΓΕΙΑ ΠΟΥ ΠΡΟΤΙΜΟΥΝ Ο...\nΜΕΓΑΛΑ ΠΡΟΒΛΗΜΑΤΑ ΓΙΑ ΤΟΝ ΑΓΡΟΤΟΥΡΙΣΜΟ ΛΟΓΩ ΤΗΣ ΕΛ...\nΣε 48 δόσεις οι ληξιπρόθεσμες\nΠώς θα γίνει η ρύθμιση των καθυστερούμενων εισφορώ...\nΤα οφέλη του θαλασσινού μπάνιου για την υγεία μας\nΟι αποκλίσεις στα έσοδα φέρνουν νέα μέτρα το Σεπτέ...\nΚαλοκαιρινά φαγητά με λίγες θερμίδες\nΚοζάνη - Σιάτιστα: Στην καρδιά της Μακεδονίας\nΑνω κάτω οι βάσεις για ΑΕΙ - ΤΕΙ από τη μείωση των...\nΠρόγραμμα του ΟΑΕΔ για επιδότηση 13.000 ευρώ σε άν...\nΠλαστικά σκεύη: Τι να προσέξετε\nΥγιεινές Τροφές Για Το Καλοκαίρι\nΥγεία: Ευεργετική η κατανάλωση χυμού πορτοκαλιού κ...\nΗ καλλιέργεια του ηλίανθου\nΦΕΥΓΟΥΝ 13.000 ΔΑΣΚΑΛΟΙ - ΚΑΘΗΓΗΤΕΣ ΚΑΙ ΔΕΝ ΑΝΤΙΚΑ...\n«Πράσινο φως» για 50.000 θέσεις προσωρινής εργασίας\n«Κούρεμα» ακόμα και σε καταθέσεις κάτω από 100.000...\nΑπό το πρώτο παιδί το οικογενειακό επίδομα\nΡόδι και μπρόκολο μειώνουν το ειδικό προστατικό αν...\nΟ χάρτης του νέου Champions League\nΤα τρόφιμα που πρέπει να υπάρχουν στη διατροφή ενό...\nΤον Ιούνιο η πρώτη δόση για το χαράτσι του 2013\nΔιατροφή και Πολυκυστικές Ωοθήκες\nΟι αλλαγές στον νόμο για τις απολύσεις στο Δημόσιο\nΟ καφές βοηθάει τη μνήμη και την ενυδάτωση του σώμ...\nΥγεία: Μακροζωϊα και μεσογειακή διατροφή


Skip: Το Κοινωνικό Πλυντήριο συνεχίζει να στηρίζει τη Μάνδρα - CSRΝews.gr\nΑρχική Δράσεις ΕΚΕ Skip: Το Κοινωνικό Πλυντήριο συνεχίζει να στηρίζει τη Μάνδρα\nSkip: Το Κοινωνικό Πλυντήριο συνεχίζει να στηρίζει τη Μάνδρα\nΡούχα λασπωμένα και βαριά από τα νερά, φέρνουν από τα «χτυπημένα» σπιτικά τους οι κάτοικοι της Μάνδρας στο Κοινωνικό Πλυντήριο του Skip, το οποίο από την πρώτη στιγμή βρέθηκε κοντά στους πληγέντες.\nΜέσα από το μηχανισμό που έχει στηθεί δίνεται η δυνατότητα στους ιδιαίτερα επιβαρημένους συμπολίτες μας να παραλάβουν καθαρά και στεγνά τα ρούχα τους την επόμενη ημέρα, για να μπορέσουν να διατηρήσουν στοιχειωδώς την ποιότητα ζωής τους, που έχει πληγεί ανεπανόρθωτα.\nΗ έλλειψη νερού και ρεύματος που συνεχίζεται σε πολλές γειτονιές της Μάνδρας και η καθημερινή μάχη με τις λάσπες καθιστά ζωτικής σημασίας την υπηρεσία του Κοινωνικού Πλυντηρίου που δημιούργησε το Skip. Συγκινητική είναι η προσέλευση των κατοίκων, ιδιαίτερα των μητέρων με μικρά παιδιά αλλά και των ηλικιωμένων, που έχουν αυξημένη ανάγκη φροντίδας.\nΤο Κοινωνικό Πλυντήριο βρίσκεται καθημερινά 12-2 μ.μ. στην Κεντρική Πλατεία της Μάνδρας.\nΠροηγούμενο άρθρο16 Ελληνικοί Δήμοι σε σεμινάριο διαχείρισης απορριμμάτων στις Βρυξέλλες\nΕπόμενο άρθροΝΝ Hellas: Στο πλευρό των πληγέντων της Μάνδρας Αττικής


FilmBoy Pictures: Η ελληνική εταιρεία διανομής ταινιών τρόμου! - HORRORANT\nHome / Κωνσταντίνος Χατζηπαπάς / Editorial / FilmBoy Pictures / FilmBoy Pictures: Η ελληνική εταιρεία διανομής ταινιών τρόμου!\nFilmBoy Pictures: Η ελληνική εταιρεία διανομής ταινιών τρόμου!\nΙουλίου 09, 2012 Κωνσταντίνος Χατζηπαπάς, Editorial, FilmBoy Pictures\n‘I won’t follow no footsteps, I’ll make on my own.’\nΑυτός ο στίχος του Eminem αποτελεί προσωπική στάση ζωής από τα χρόνια που έζησα στην Αμερική και δεν έχω πάψει στιγμή να το έχω στο μυαλό μου σε οτιδήποτε προσπαθώ να επιτύχω, μικρό ή μικρότερο.\nΤο FilmBoy μπορεί να έχει πολλά στραβά ακόμα παρά τη μεγάλη απήχηση του, αλλά κανείς νομίζω δεν μπορεί να αμφιβάλει για το πάθος και τη πρωτοπορία του δημιουργού του.\nΑλλά η νέα προσπάθεια που επιχειρώ είναι σίγουρα μεγαλύτερη και πιο τολμηρή από οτιδήποτε έχουμε σκεφτεί μέχρι τώρα σε αυτό το 3χρονο ταξίδι του FilmBoy.\nΜε ιδιαίτερη περηφάνια σας ανακοινώνω την ίδρυση της FilmBoy Pictures, μιας νέας εταιρείας διανομής που στόχο έχει να φέρει ταινίες τρόμου στις ελληνικές αίθουσες.\nΈνα εγχείρημα φιλόδοξο και πρωτοποριακό, αλλά και με μεγάλες δυσκολίες και επικίνδυνα μεγάλο οικονομικό ρίσκο, ωστόσο σας υπόσχομαι ότι έχει δουλευτεί πολλούς μήνες τώρα, με κάποια σπουδαία αποτελέσματα ήδη.\nΈχουμε έρθει σε καταρχήν συμφωνία με μεγάλη αλυσίδα multiplex κινηματογράφων, και συμφωνήσαμε και με μεμονωμένες αίθουσες (και θα συμφωνήσουμε και με άλλες), ώστε η πρώτη μας ταινία να προβληθεί σχεδόν σε ευρεία διανομή σε ολόκληρη την Ελλάδα!\nΣημειώστε ότι αυτό επιτυγχάνεται σπάνια από νεοϊδρυθείσα εταιρεία.\nΣτόχος μας είναι η πρώτη μας ταινία (την οποία διαπραγματευόμαστε επί μήνες και μόλις κλειστεί και τυπικά η συμφωνία, θα ανακοινωθεί με πανηγυρικό τρόπο) να βγει στις αίθουσες τον Οκτώβριο, αλλά από τον Αύγουστο θα υπάρχει όλο το promo υλικό (trailer, poster κλπ).\nΔεν μπορώ να πω πολλά ακόμα (ο χώρος που μόλις μπήκαμε είναι πολύ ανταγωνιστικός και θα πρέπει να έχουμε τα μάτια μας 14), πέρα από το ότι η FilmBoy Pictures ήρθε για να μείνει, προς όφελος φυσικά των ελλήνων κινηματογραφόφιλων.


Τρία γκολ σε ένα ημίχρονο, με τον Πανιώνιο νικητή – newsacademies\nΤρία γκολ σε ένα ημίχρονο, με τον Πανιώνιο νικητή\nNovember 18, 2018, 17:34\nΣυνεχίστηκε την Κυριακή το ματς που είχε διακοπεί το Σάββατο λόγω κακοκαιρίας, από το 38ο λεπτό, ανάμεσα σε ΟΦΗ και Πανιώνιο. Η αναμέτρηση συνεχίστηκε από το 38ο λεπτό, με τις δύο ομάδες να σημειώνουν τρία γκολ στο δεύτερο ημίχρονο και τον Πανιώνιο να παίρνει το τρίποντο της νίκης.\nΣτο 65′ ο Νίνο ήταν αυτός ο οποίος άνοιξε το σκορ, ενώ το 0-2 σημειώθηκε δέκα λεπτά μετά με σκόρερ τον Μπαρμπαλιά. Το τελικό 1-2 διαμορφώθηκε στο 87′ με το γκολ του Σμπώκου.\nΝα σημειωθεί πως το Σάββατο που ξεκίνησε ο αγώνας, είχε δοκάρι στο 10′ ο Κουτσάκης του Πανιωνίου.\nΟΦΗ (Αντώνης Αποστολάκης): Μακατουνάκης (20′ λ.τρ. Ανετάκης), Σαβουιδάκης, Γαϊτάνης, Δεληγιαννίδης, Σμπώκος, Σπυριδάκης (85′ Φασαράκης), Στειακάκης, Ροδίτης, Μαμουλάκης, Νικηφόρος (70′ Τσαμπουράκης), Παπαδάκης (70′ Πακιουφάκης).\nΠΑΝΙΩΝΙΟΣ (Κώστας Ζαλάβρας): Παχατούρας, Γρηγοριάδης, Χριστοφιλόπουλος, Τσαπατσάρης, Κουτσάκης, Παπαδόπουλος, Νίνο, Ζαμάνης, Κούτρας, Μιραφιόρι, Μυτακίδης, ενώ έπαιξαν και οι Ζάχι, Μπαρμπαλιάς, Μπασλάρι, Ρεσούλη, Λάμψιας.\nΔιεκόπη στο ημίχρονο το Απόλλων-Ολυμπιακός


Ποιος είναι ο εχθρός της καθαριότητας; - GR TimesGR Times\nΆρθρα | 22/04/2019 | 08:31\nδημοτικού συμβούλου Θεσσαλονίκης με την παράταξη «ΜΕΝΟΥΜΕ ΘΕΣΣΑΛΟΝΙΚΗ»\nΈνα από τα μεγαλύτερα στοιχήματα της κομματοκρατίας, στην ύστερη μεταπολίτευση, ήταν η δημιουργία θεσμών αναπαραγωγής του πελατειακού κράτους. Έτσι, δημιουργήθηκε ένας νομικός «δρόμος» που κατεύθυνε χιλιάδες εργαζομένους σε θέσεις του ευρύτερου δημοσίου τομέα, με ολιγόμηνες συμβάσεις. Οι οποίες ωστόσο, ανταποκρίνονταν σε πάγιες και διαρκείς κοινωνικές επιταγές. Με αποτέλεσμα, η «παράταση» των συμβάσεων ή η μεταβολή τους σε μόνιμες και «αορίστου χρόνου» να περνά μέσα από ένα δαιδαλώδες κομματικό, συνδικαλιστικό, γραφειοκρατικό και θεσμικό δίκτυο.\nΤο μοντέλο αυτό οδηγούσε και οδηγεί χιλιάδες εργαζομένους σε μια ιδιότυπη ομηρία. Μοντέλο, που κρατά τις δημόσιες υπηρεσίες στάσιμες και αναίτια διχασμένες. Η κομματοκρατία γέννησε εν τέλει έναν άτυπο εμφύλιο στον ευρύτερο δημόσιο τομέα. Ανάμεσα στους παλιούς «μόνιμους» και τους νέους «ολιγόμηνους». Με ένα ασύλληπτα παράλογο τρόπο, που πραγματικά χρήζει μελέτη, τα κομματικά γραφεία «έφεραν» στο δημόσιο την εργασιακή επισφάλεια, την ανάλωση εργαζομένων και την ανακύκλωση της ανεργίας!\nΘύμα των παραπάνω πολιτικών της «χρωματισμένης» κεντρικής εξουσίας υπήρξε σε μεγάλο βαθμό, η Τοπική Αυτοδιοίκηση. Με αδιέξοδα, που ζήσαμε πρόσφατα στο Δήμο Θεσσαλονίκης κουβεντιάζοντας τη μοίρα των 192 συμβασιούχων στην καθαριότητα.\nΑρκετοί έκριναν πως είναι το σωστό «timing» να παρουσιάσουν τις «ευκαιρίες» που παρέχει ο ιδιωτικός τομέας στην καθαριότητα. Με το γνωστό «γιάπικο» μηδενισμό, απαξίωσαν σε λίγα δευτερόλεπτα τις ανταποδοτικές επενδύσεις δεκαετιών των δημοτών σε απορριμματοφόρα, μηχανήματα και προσωπικό. Εκμηδένισαν τη συνεισφορά της υπηρεσίας καθαριότητας, που πέραν των αδυναμιών της καταφέρνει, στο τέλος της ημέρας, στη Θεσσαλονίκη να μην αλωνίζουν… αρουραίοι. Φαινόμενο σύνηθες στα πολυπληθή αστικά κέντρα της Ευρώπης, που «τρέχουμε» κάθε τόσο να αντιγράψουμε.\n«Γιάπικος» δήθεν μανατζερίστικος μηδενισμός, που αστήριχτα καταλήγει στο συμπέρασμα πως οι «ιδιώτες» κάνουν τη δουλειά καλύτερα και φθηνότερα. Στην τοπική αυτοδιοίκηση, δεκαετίες τώρα, έχουμε ζήσει την παρουσία και τη δραστηριότητα των ιδιωτών. Με χαρακτηριστικό παράδειγμα, τις δραστηριότητες των «εργολάβων» σε ό,τι αφορά τα τεχνικά έργα.\nΗ μέχρι τώρα εμπειρία μας, έχει δείξει πως η πριμοδότηση των εργολαβιών στα τεχνικά έργα προέκυψε από την «φθορά» των αντίστοιχων δημοσίων δομών. Με αποτέλεσμα σήμερα, η τοπική αυτοδιοίκηση να είναι όμηρος των εργολαβιών. Κατασκευάζει μέσω των ιδιωτών πανάκριβα, κακής ποιότητας τεχνικά έργα με δυσανάλογα υψηλά κόστη συντήρησης. Ενώ ταυτόχρονα ο επενδυμένος πλούτος δεκαετιών των δημοτών σε μηχανήματα, «σκουριάζει» σε μάντρες. Εξέλιξη, που συνδυάστηκε με τη δημιουργία ενός δικτύου «επαφών» κομματικών παραγόντων, τραπεζικών στελεχών και εργολάβων μηχανικών.\nΠροτού λοιπόν ξεκινήσουμε με στόμφο, να παρουσιάζουμε το «κοκτέιλ» δράσεων που θα «απογειώσουν» την καθαριότητα στην πόλη μας, μήπως να δημιουργήσουμε ένα τείχος προστασίας της υπηρεσίας καθαριότητας από τις ορέξεις της κομματοκρατίας;\nΑγωγή κατά της Παπακώστα καταθέτει ο Λυκουρέζος »


Μουσείο Κυκλαδίτικης Λαογραφίας Μπενέτος Σκιαδάς: Ενοικιαζόμενα για διακοπές | HomeAway\nΒρείτε 523 Βίλες\nΒρείτε 278 Στούντιο\nΒρείτε 49 Ξενοδοχεία\nΜουσείο Κυκλαδίτικης Λαογραφίας Μπενέτος Σκιαδάς: Βρείτε τις καλύτερες επιλογές τουριστική κατοικίας για τις διακοπές σας.\nΜουσείο Κυκλαδίτικης Λαογραφίας Μπενέτος Σκιαδάς: Πού να μείνετε;\nΜουσείο Κυκλαδίτικης Λαογραφίας Μπενέτος Σκιαδάς: Στις καταχωρίσεις των καταλυμάτων μας για το 2019, θα βρείτε 1.218 διαφορετικά εξοχικά σπίτια. Από 319 Οικίες έως 250 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Μουσείο Κυκλαδίτικης Λαογραφίας Μπενέτος Σκιαδάς;\nΝαι, φυσικά. Η HomeAway προσφέρει 319 Οικίες σε Μουσείο Κυκλαδίτικης Λαογραφίας Μπενέτος Σκιαδάς. Άλλοι δημοφιλείς τύποι ενοικιαζόμενων καταλυμάτων σε Μουσείο Κυκλαδίτικης Λαογραφίας Μπενέτος Σκιαδάς περιλαμβάνουν:\nΒίλες: 523 ενοικιαζόμενα καταλύματα διακοπών\nΜπορώ να βρω κατάλυμα διακοπών σε αυτόν τον προορισμό (Μουσείο Κυκλαδίτικης Λαογραφίας Μπενέτος Σκιαδάς) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 434 τουριστικά καταλύματά μας σε Μουσείο Κυκλαδίτικης Λαογραφίας Μπενέτος Σκιαδάς. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Μουσείο Κυκλαδίτικης Λαογραφίας Μπενέτος Σκιαδάς;\nΝαι, η HomeAway προσφέρει μια επιλογή 1.218 διαθέσιμων τουριστικών καταλυμάτων για απευθείας κράτηση online και 562 για άμεση κράτηση κοντά σε Μουσείο Κυκλαδίτικης Λαογραφίας Μπενέτος Σκιαδάς. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Μουσείο Κυκλαδίτικης Λαογραφίας Μπενέτος Σκιαδάς!\nΜουσείο Κυκλαδίτικης Λαογραφίας Μπενέτος Σκιαδάς - Εξερευνήστε προορισμούς στη γύρω περιοχή


Νέος εβδομαδιαίος ΔΙΑΓΩΝΙΣΜΟΣ από τον Έμφασις 91.8 και το King Tan Solarium στην Καλαμάτα - EnterMessinia.gr\nΝέος εβδομαδιαίος ΔΙΑΓΩΝΙΣΜΟΣ από τον Έμφασις 91.8 και το King Tan Solarium στην Καλαμάτα\nΈρχεται το καλοκαίρι… Θες να βγεις στην παραλία έχοντας ήδη αποκτήσει ένα υπέροχο μαύρισμα, εύκολα, ξεκούραστα και κυρίως με ασφάλεια; Τότε πρέπει να δηλώσεις συμμετοχή στον νέο, μεγάλο, εβδομαδιαίο διαγωνισμό του Έμφασις 91.8 σε συνεργασία με το King Tan Solarium στην Καλαμάτα, Βασιλίσσης Σοφίας 9 & Κανάρη.\n-Τηλεφώνησε κάθε μέρα 09.00-11.00 στο 27210-91704 στην εκπομπή του Παναγιώτη Δραγκιώτη και της Κωνσταντίνας Κολόκα στον Έμφασις 91.8,\n-Άφησε όνομα, τηλέφωνο και διεύθυνση και μπες στην κλήρωση.\nΚάθε Παρασκευή ένας τυχερός, ή μια τυχερή θα κερδίζει 15 λεπτά συνολικής θεραπείας σε όσες συνεδρίες επιθυμεί, 5λεπτες, 3λεπτες ή 7λεπτες.\nΌμως σε αυτόν τον διαγωνισμό κανείς δεν βγαίνει χαμένος, αφού και οι υπόλοιποι συμμετέχοντες θα έχουν έκπτωση 10% στην αγορά όποιου πακέτου επιθυμούν λέγοντας απλά το όνομα τους και ότι είχαν λάβει μέρος στον διαγωνισμό.\nΠΡΟΣΟΧΗ: Η συμμετοχή στον Διαγωνισμό είναι αυστηρά τηλεφωνική\nΜην χάνεις την ευκαιρία… Δήλωσε συμμετοχή και θα δεις τα φοβερά αποτελέσματα μόνο κοντά στους ειδικούς του King Tan Solarium, όπου θα βρεις μηχανήματα τελευταίας τεχνολογίας, γνώση , εμπειρία, ασφάλεια και όλα αυτά σε εκπληκτικά προσιτές τιμές.\nΗ έκθεση στον ήλιο ενεργοποιεί το σώμα ώστε να παράγει βιταμίνη D. Επειδή όμως πάντα ελλοχεύει η απειλή του καρκίνου του δέρματος, καλό είναι να μην το παρακάνουμε. Σύμφωνα με τον Στίβεν Χόνιγκ, διευθυντή του κέντρου οστεοπόρωσης στο Hospital for Joint Diseases της Νέας Υόρκης αρκούν 20-25 λεπτά στον ήλιο.\nΥπάρχουν άνθρωποι, οι οποίοι αδυνατούν να απορροφήσουν τις απαιτούμενες ποσότητες βιταμίνης D από τον ήλιο, καθώς λόγω χειμώνα ή γεωγραφικής θέσης, δεν εκτίθενται για αρκετή ώρα σε αυτόν. Σε αυτή την περίπτωση μια πολύ καλή λύση είναι το solarium.\nΤο solarium επειδή είναι ελεγχόμενη ακτινοβολία δεν χρειάζεται αντηλιακή προστασία. Οι κρέμες που χρησιμοποιούνται κατά τη διάρκεια του είναι επιταχυντές μαυρίσματος κ έχουν σαν σκοπό τους να επιτρέψουν στα μελανοκύτταρα να παράγουν περισσότερη μελανίνη με την ίδια ποσότητα ενέργειας και γι αυτό προτείνεται η χρήση τους. Επίσης περιέχουν αντιγηραντική σύνθεση καθώς κ έξτρα ενυδάτωση για να μην ξεραίνεται η επιδερμίδα.\nΕπιδράσεις solarium στην υγεία:\n.Η ανθρώπινη φύση μας κάνει να θέλουμε να επωφεληθούμε από την ηλιακή ενέργεια όλο τον χρόνο και γι’ αυτό ανακαλύφθηκε το solarium.\n-Προάγει τον σχηματισμό της Βιταμίνης D3\n-Προκαλεί μείωση μυαλγιών και Ρευματικών προβλημάτων\n-Έχει θετικές επιπτώσεις στην θεραπεία κατα της Οστεοπόρωσης.\n-Έχει θετική επίδραση στον μεταβολισμό, την αρτηριακή πίεση και το επίπεδο της χοληστερόλης.\n-Η μεγαλύτερη επίδραση του σολάριουμ στην υγεία που φαίνεται να έχει η έκθεση στην ακτινοβολία του solarium αφορά την ψυχική μας διάθεση, γινόμαστε πιο χαρούμενοι, δείχνουμε μεγαλύτερη ενεργητικότητα, και αποτελεί ένα θαυμάσιο μέσο κατά του άγχους και της κόπωσης.\n-Η έκθεση μας σε ακτινοβολία UV συνδράμει στην παραγωγή βιταμίνης “D” στο δέρμα.\n-Βοηθάει στην καταπολέμηση της ακμής\n-Βοηθάει στην καταπολέμηση της ψωρίασης • Το δέρμα δεν καίγεται (γιατί είναι ελεγχόμενο)\n-Για ένα μαύρισμα, απαιτείται πολύ λίγος χρόνος\n-Μείωση καρδιακών και αγγειακών παθήσεων\n-Μείωση της πίεσης του αίματος\n-Μείωσης της χοληστερόλης\n-Ενδυνάμωση ψυχικής ηρεμίας του ανθρώπου\n-Αντικαρκινική επίδραση και πρόληψη διαφόρων τύπων καρκίνου, όπως του μαστού, παχέως εντέρου .\n– Αύξηση μεταβολισμού του συκωτιού (κύριο όργανο αποτοξίνωσης)\nΣτο ΚING TAN SOLARIUM χρησιμοποιούν μηχανήματα σύγχρονης τεχνολογίας, συνδυάζοντας την υψηλή ποιότητα υπηρεσιών και αποτελέσματος με την σωστή τιμή. Απολαύστε λοιπόν την φροντίδα των ειδικών σε έναν υπέροχο χώρο, από γνώστες του αντικειμένου για ένα υγιές και ασφαλές μαύρισμα.\nΚαλέστε τώρα στο 2721304914 και κλείστε τώρα το ραντεβού σας.\nΒρείτε το ΚING TAN SOLARIUM και στο facebook\nΔευτέρα – Παρασκευή : 12:00 – 18:00


Στα χέρια του ΣΥΡΙΖΑ το κανάλι «Εψιλον» | politika-gr\nΣτα χέρια του ΣΥΡΙΖΑ το κανάλι «Εψιλον»\nΟριστικοποιήθηκε τα ξημερώματα της Παρασκευής η συμφωνία για την εξαγορά του τηλεοπτικού σταθμού «Εψιλον» από τον όμιλο του επιχειρηματία Ιβάν Σαββίδη, όπως μεταδίδει το ΑΠΕ-ΜΠΕ, επικαλούμενο αξιόπιστες πληροφορίες.\nΚατά τις ίδιες πηγές, εντός του Οκτωβρίου ο όμιλος εκτιμάται ότι θα είναι σε θέση να ανακοινώσει στοιχεία για το νέο τηλεοπτικό πρόγραμμα του καναλιού.\nΗ παρουσίαση της συνολικής ανανεωμένης εικόνας του «Εψιλον» υπολογίζεται ότι θα γίνει στις αρχές του 2018. Στο νέο πρόγραμμα στόχος είναι να δοθεί έμφαση στην ενίσχυση του ενημερωτικού χαρακτήρα του τηλεοπτικού σταθμού.\nΣτο μεταξύ, σύμφωνα με πληροφορίες του ΑΠΕ-ΜΠΕ από κύκλους που πρόσκεινται στον Ιβάν Σαββίδη, προς το παρόν ουδεμία συζήτηση έχει γίνει για την αλλαγή ή την διατήρηση προσώπων στο «Εψιλον».\nΥπενθυμίζεται ότι ο Ιβάν Σαββίδης έχει ήδη αποκτήσει τις εφημερίδες «Εθνος» και «Ημερησία», ενώ συμμετέχει και στο MEGA, μέσω του Πήγασου. Ο τηλεοπτικός σταθμός «Εψιλον» δημιουργήθηκε το 2013 από τον επιχειρηματία Φίλιππο Βρυώνη.\npolitika-gr: Στα χέρια του ΣΥΡΙΖΑ το κανάλι «Εψιλον»


Δείτε το πρώτο βίντεο που ανέβασε η Δούκισσα Νομικού μετά τη γέννηση του γιου της! - LIFESTYLE - TV24-MAGAZINE\nΔείτε το πρώτο βίντεο που ανέβασε η Δούκισσα Νομικού μετά τη γέννηση του γιου της!\nLIFESTYLE 30.03.2018 13:55\nΗ Δούκισσα Νομικού πλέει σε πελάγη ευτυχίας και όχι άδικα, καθώς πριν λίγες ημέρες έφερε στον κόσμο το πρώτο της παιδάκι.\nΠριν λίγες ημέρες γέννησε ένα υγιέστατο αγοράκι, καρπό του έρωτα της με τον επιχειρηματία Δημήτρη Θεοδωρίδη. Θέλοντας να ενημερώσει τους χιλιάδες followers της για τις όμορφες στιγμές που βιώνει, ανέβασε βίντεο στον προσωπικό της λογαριασμό στο instagram υπό τη μουσική υπόκρουση του Frank Sinatra.\nΔιαβάστε ακόμα: Ο "αφιλτράριστος" του Power of Love σε διαφήμιση για ίσια δόντια!\nΠιο συγκεκριμένα, το "Cheek to Cheek" και ο στίχος "Heaven, im in heaven" είναι το τραγούδι που περιγράφει την προκειμένη φάση της ζωής της. Δεν παρέλειψε τα emojis που δεν ήταν άλλα από καρδούλες, πεταλούδες καθώς και ένα μωράκι.


Dynalift: Δραστική ουσία φυτικής προέλευσης που δρα σχηματίζοντας φιλμ στην επιφάνεια του δέρματος παρέχοντας άμεση και διαρκή σύσφιξη, μόλις λίγα λεπτά μετά την εφαρμογή.\nKαθημερινή, πρωί ή/και βράδυ. Καλύπτετε την περιοχή κάτω από τα μάτια από το εσωτερικό του ματιού μέχρι την εξωτερική γωνία σχηματίζοντας ένα ανάποδο τρίγωνο «σβήνοντας» σιγά-σιγά προς το μάγουλο.\nΑφήστε να απορροφηθεί η κρέμα και απλώστε ελαφρά με τα δάχτυλα.\nΓια μεγαλύτερη κάλυψη επαναλάβετε την εφαρμογή της στα σημεία που απαιτείται.\nΣυνδυάζεται ιδανικά με την κρέμα προσώπου Total Beauty Face Cream – CC της tecnoskin\nΚωδικός Προϊόντος: 234619\nTecnoskin Sun Protect Facial Cream 50+ 50ml (Αντιηλιακή Κρέμα Προσώπου) Υψηλής αποτελεσματικότητα..


Περνάνε από δίκη οι εκλογικοί γύροι\nΤο ΣτΕ πιθανότατα θα αποφασίσει πότε θα στηθούν οι κάλπες.\nΜαδάνε τις… μαργαρίτες για το πότε θα διεξαχθούν οι αυτοδιοικητικές εκλογές. Σύμφωνα με πληροφορίες, ο ορισμός των περιφερειακών και δημοτικών εκλογών στις 18 Μαΐου και των επαναληπτικών εκλογών στις 25 του ίδιου μήνα, μαζί με τις ευρωεκλογές, δεν είναι συνταγματικά αποδεκτός. Ετσι κάποιοι μιλούν για «παιχνίδι της κυβέρνησης με τις ημερομηνίες προκειμένου να θολώσει το μήνυμα».\nΥπενθυμίζεται πως, σύμφωνα με τον «Καλλικράτη», οι αυτοδιοικητικές εκλογές διεξάγονται μαζί με τις ευρωεκλογές. Συνταγματολόγοι, ο πρώην υπουργός Γιάννης Ραγκούσης, δήμαρχοι και ο ΣΥΡΙΖΑ αμφισβητούν την ημερομηνία του πρώτου γύρου των αυτοδιοικητικών εκλογών. Σύμφωνα με τους αμφισβητούντες, αφού οι ευρωεκλογές διεξάγονται την 25η Μαΐου, την ίδια ημέρα πρέπει να γίνουν και οι αυτοδιοικητικές εκλογές. Ο δεύτερος γύρος θα διεξαχθεί την επόμενη Κυριακή. Ομως το υπουργείο Εσωτερικών όρισε τις δημοτικές εκλογές στις 18 Μαΐου του 2014 και τον δεύτερο γύρο στις 25 Μαΐου.\nΣυνταγματολόγοι και νομικοί εγείρουν θέμα νομιμότητας, καθώς μεγάλη μερίδα δήμων θα εκλέξει δημοτικές αρχές από τον πρώτο γύρο κι έτσι τη δεύτερη Κυριακή, στις 25, δεν θα διενεργήσει δημοτικές εκλογές μαζί με τις ευρωεκλογές, όπως ορίζει ο νόμος. Ο δήμαρχος Αθήνας Γιώργος Καμίνης δηλώνει ότι ο προγραμματισμός του υπουργείου Εσωτερικών παραβιάζει ευθέως τον νόμο.\nΟ εμπνευστής του «Καλλικράτη» Γιάννης Ραγκούσης τονίζει ότι μόνος στόχος της κυβέρνησης είναι «να δώσει βορά τους υποψήφιους δημάρχους και περιφερειάρχες στους πολίτες εκείνους που θέλουν να εκφράσουν τη δυσαρέσκεια και την οργή τους για τις κυβερνητικές επιλογές». Αντίθετα, ο υπουργός Εσωτερικών Γιάννης Μιχελάκης υπερασπίστηκε την απόφαση για τον πρώτο γύρο στις 18 Μαΐου, αλλά, όπως όλα δείχνουν, το θέμα οδεύει προς το ΣτΕ, καθώς ο ΣΥΡΙΖΑ είναι έτοιμος να προσφύγει στο ανώτατο δικαστήριο.


Μιχάλης Χρυσοχοϊδης: Το Πάτρα-Πύργος θα κοστίσει λιγότερο από 340εκ.ευρώ | Ypodomes.com\nΜιχάλης Χρυσοχοϊδης: Το Πάτρα-Πύργος θα κοστίσει λιγότερο από 340εκ.ευρώ\nXαρακτηρισμένο από τη Βουλή ως έργο έργο υποδομής άμεσης προτεραιότητας\nΓια το μεγαλύτερο οδικό έργο της της τρέχουσας δεκαετίας το Πάτρα-Πύργος μίλησε ο Υπουργός Υποδομών, Μιχάλης Χρυσοχοϊδης, απαντώντας στον βουλευτή Νίκο Νικολόπουλο. Όπως υπερτόνισε “όσο υπάρχει στο Υπουργείο η δική μου παρουσία, οι εκβιαστές δεν θα πάρουν ποτέ ούτε ένα ευρώ. Όπως, επίσης -επειδή το θέλετε κι εσείς- δεν θα πάρει κανείς που δεν το δικαιούται ούτε ένα ευρώ παραπάνω όσο είμαι εγώ στο Υπουργείο. Αυτό να το έχετε υπόψη σας”.\nΜιλώντας συγκεκριμένα για το έργο Πάτρα-Πύργος, βγήκαν πολύ ενδιαφέρουσες πληροφορίες για το ίδιο το έργο και τα χαρακτηριστικά του. Σημείωσε πως το τελικό κόστος θα είναι μικρότερο από 340εκ.ευρώ.\nΕνδιαφέροντα στοιχεία είναι επίσης πως: α) το έργο θα είναι κατά 90% σε νέα χάραξη, β) Ουσιαστικά ο νέος άξονας Πάτρα-Πύργος δεν ακουμπάει στον παλιό άξονα αλλά θα είναι 5 χιλιόμετρα ανατολικότερα, γ) Μέσα στην εργολαβία έχει προβλεφθεί να συνδεθεί και ο Άραξος και η βιομηχανική περιοχή με το νέο οδικό αξονα.\nΣε ό,τι αφορά αυτό καθ’ αυτό το δρόμο, δεν θα υπάρξουν διόδια, δηλαδή στο δρόμο Πάτρας-Πύργου. Δεύτερον, θα γίνει συνδετήριος, πλήρης, κανονικός δρόμος μεταξύ του δρόμου αυτού και της βιομηχανικής περιοχής. Επίσης, θα γίνει συνδετήριος άξονας Πάτρας-Πύργου-Αράξου.\nΣτην απάντηση του κου Χρυσοχοϊδη έγινε επίσης γνωστό το πως προχώρησε η δημοπράτηση του έργου με συναίνερση. Όπως είπε “στη Βουλή, όλοι οι Βουλευτές, όλων των κομμάτων, ψήφισαν το άρθρο 5 του ν.4219/2013. Στο συγκεκριμένο άρθρο ο οδικός άξονας «Αυτοκινητόδρομος Πάτρα-Πύργος-Τσακώνα» χαρακτηρίζεται ως έργο υποδομής και άμεσης προτεραιότητας, προκειμένου, αμέσως μετά την εξαίρεσή του από τη Σύμβαση Παραχώρησης του Έργου να προκηρυχθεί κατά προτεραιότητα ως δημόσιο έργο. Ενώ λίγο παρακάτω, παράγραφος 1, «το τμήμα από τον κόμβο Μιντιλογλίου, δηλαδή μετά το πέρας της παράκαμψης Πάτρας μέχρι τον Πύργο, θα κατασκευαστεί με μελέτες του παραχωρησιούχου”.\nΑναφερόμενος στο τελικό κόστος της δημοπράτησης είπε πως “το Φεβρουάριο του 2014 οι υπηρεσίες του Υπουργείου ζήτησαν την ένταξη του έργου στο Πρόγραμμα Δημοσίων Επενδύσεων. Εμπροσθοβαρώς, γιατί δεσμευθήκαμε εδώ στην Επιτροπή και γιατί το λέει ο νόμος «κατά προτεραιότητα». Πριν την πλήρη έγκριση του νέου συγχρηματοδοτούμενου προγράμματος, προκειμένου να υλοποιηθεί η δέσμευση του νόμου, εστάλη στο Υπουργείο Ανάπτυξης για να πάρουμε ένα ενάριθμο έργο βάζοντας τον ενδεικτικό προϋπολογισμό των 340 εκατομμυρίων ευρώ. Πολύ σωστά και πολύ έντιμα έκανε η υπηρεσία. Στο μεταξύ ζήτησε η υπηρεσία, όπως ορίζει ο νόμος, το εδάφιο α του άρθρου 5, τις μελέτες του 2006, να τις επικαιροποιήσουν ως προς τις ποσότητες. Είναι ακριβές λοιπόν, αυτό που είπα ότι υπάρχουν πλήρεις μελέτες.\n…Αποφασίστηκε να γίνει δημοπράτηση του έργου με κατ’ αποκοπήν τίμημα. Και αυτό τι σημαίνει, κυρίες και κύριοι συνάδελφοι; Ότι 29 εκατομμύρια δεν θα καταβληθούν. Γι’ αυτό αγαπάμε, σεβόμαστε και τιμάμε τον ιδρώτα του ελληνικού λαού.\nΘέλω, λοιπόν, επειδή αυτό που λέω γράφεται στα Πρακτικά, να σας πω το εξής: το κόστος θα είναι μικρότερο από τα 340 εκατομμύρια, με 15 εκατομμύρια επιπλέον καινούργια στηθαία ασφαλείας, που είναι μία δαπάνη η οποία δεν μπορεί να αποφευχθεί λόγω του νέου κανονισμού της Ευρωπαϊκής Επιτροπής.”\nΟλυμπία Οδός: Επέκταση στις κυκλοφοριακές ρυθμίσεις στα Σελιανίτικα\nΕΝΕΡΓΕΙΑ / ΠΕΡΙΒΑΛΛΟΝ28 λεπτά πριν\nΕΝΕΡΓΕΙΑ / ΠΕΡΙΒΑΛΛΟΝ58 λεπτά πριν


Θα φτιάξουμε σπιτικό σούσι!\nΜια συνάδελφος χτες στο γραφείο είχε στο ταπεράκι της σούσι. Μόλις την ρώτησα από πού το είχε πάρει, μου είπε πως το έφτιαξε μόνη της. Αυτό ήταν! Ενθουσιάστηκα τόσο, που πήρα αμέσως μολύβι και χαρτί, σημείωσα τι χρειάζεται και τη διαδικασία, κι απόψε που θα έρθουν σπίτι τα κορίτσια θα φτιάξουμε σούσι!\nΠήγα στο κατάλληλο ασιατικό σούπερ μάρκετ στους Αμπελόκηπους και αγόρασα τα ειδικά «φύλλα» από φύκια, το κατάλληλο ρύζι, το ξύδι ρυζιού, σος σόγιας, γουασάμπι και μια μικρή επιφάνεια από μπαμπού που μοιάζει με μικρό σουπλά για να τυλίξω τα ρολά μου.\nΘα βράσω το ρύζι που θέλει πολύ καλό πλύσιμο και ξέβγαλμα, θα κόψω αγγούρια, καρότα κι ένα ώριμο αβοκάντο σε λεπτές λωρίδες. Έχω πάρει καπνιστό σολομό και γαρίδες τις οποίες θα έχω βράσει, και κατεψυγμένη καβουρόψυχα.\nΘα τα έχω όλα έτοιμα και θα περιμένω τα κορίτσια να αυτοσχεδιάσουμε!\nΚαι δεν μοιυ φαίνεται τόσο δύσκολο τελικά. Μήπως θέλετε να δοκιμάσετε κι εσείς..;!


xenofontas.gr: Πόσες ώρες κοιμάστε την ημέρα; Αν είναι λίγες, τότε κινδυνεύετε από Αλτσχάιμερ!\nΗ μελέτη, η οποία δημοσιεύεται στην επιθεώρηση Alzheimer's and Dementia, αναφέρει πως οι άντρες που δεν κοιμούνται αρκετά ή δεν απολαμβάνουν ποιοτικό ύπνο αντιμετωπίζουν αυξημένο κίνδυνο να εκδηλώσουν Αλτσχάιμερ ή άλλες μορφές άνοιας.\nΤα ερευνητικά δεδομένα στα οποία βασίστηκε η μελέτη αφορούσαν σε περισσότερους από 1.500 άντρες ηλικίας 50 ετών (κατά την έναρξη της μελέτης) και κάλυπταν περίοδο 40 ετών.\nΗ σχέση ύπνου και άνοιας έχει μελετηθεί εκτενώς τα τελευταία χρόνια.\nΠαλαιότερη μελέτη που είχε πραγματοποιηθεί από το ίδιο Πανεπιστήμιο είχε καταδείξει πως η έλλειψη ύπνου συνδέεται με την απελευθέρωση επιβλαβών μορίων στον εγκέφαλο, διεργασία που παρατηρείται συνήθως σε ασθενείς με εγκεφαλικές βλάβες.\nΜάλιστα, τα μόρια αυτά αυξάνονται μετά από μόλις μία νύχτα κακού ύπνου.


Δημοσιεύτηκε: Τετάρτη, 07 Απριλίου 2021 17:05\nΈναν σύγχρονο και εύχρηστο αυτόματο εξωτερικό απινιδωτή, πρόσφερε η Περιφέρεια Στερεάς Ελλάδας, στο Δήμος Αμφίκλειας - Ελάτειας.\nΤον απινιδωτή, ο οποίος θα συμβάλει στην άμεση αντιμετώπιση περιστατικών καρδιοαναπνευστικής ανακοπής και θα ενισχύσει το αίσθημα ασφάλειας των πολιτών, παρέδωσε ο Αντιπεριφερειάρχης Π.Ε. Φθιώτιδας Αθανάσιος Καρακάντζας στη Δήμαρχο Αθανασία Στιβακτή.\nΣύμφωνα με την κα Στιβακτή, ο πολύτιμος απινιδωτής πρόκειται να τοποθετηθεί σε κεντρικό και πολυσύχναστο σημείο του Δήμου, προκειμένου να καλυφθεί άμεσα η ανάγκη αντιμετώπισης κάθε έκτακτου καρδιακού επεισοδίου, εωσότου φτάσει η επαγγελματική ιατρική φροντίδα να είναι διαθέσιμη.\n«Ευχαριστούμε θερμά την Περιφέρεια Στερεάς Ελλάδας, τον Αντιπεριφερειάρχη Π.Ε. Φθιώτιδας και ιδιαιτέρως τον Περιφερειάρχη μας Φάνη Σπανό για την πρωτοβουλία χορηγίας του ιατρικού αυτού μηχανήματος. Είναι μία κίνηση που αποδεικνύει εμπράκτως το κοινωνικό πρόσωπο της Περιφέρειας, αφού ο απινιδωτής μπορεί να σώσει ζωές», σημειώνει σε ανάρτησή της η Δήμαρχος Αθανασία Στιβακτή.


∙ Παντελής άγνοια της οικονομικής, τεχνικής, πολιτιστικής ιστορίας του Δήμου μετά από πάνω από δύο χρόνια θητείας. Κρίμα!!\n∙ Χαμηλός πήχης και στόχοι, μοναδικός στόχος η προσωπική προβολή με οποιοδήποτε κόστος.\n∙ αγνόησε για άλλη μια φορά το Δημοτικό Συμβούλιο όπως προβλέπεται από τη νομοθεσία.\n∙ επέλεξε το μονόλογο αντί του διαλόγου επαναλαμβάνοντας το γνώριμο πλέον ξύλινο λόγο του.\n∙ έκανε διετή απολογισμό αντί για ετήσιο.\n∙ έκρυψε παντελώς ή εμφάνισε σε βίντεο-«κονσέρβα» τους συνεργάτες του για να αυτοπροβληθεί. Το ίδιο έκανε και στον κήπο των Ηρώων όπου άρον άρον εγκατέστησε μνημείο χωρίς άδεια από τις αρμόδιες υπηρεσίες. Φρόντισε φυσικά να μπει και το ονοματεπώνυμο του στο μνημείο όπως και των χορηγών. Πόσο κοστίζει κε Λύρο; Ο εύρωστος Δήμος που διαφημίζετε δεν είχε να πληρώσει ένα μνημείο και βγήκε στη ζητιανιά; Αύριο θα βάλετε και ονόματα γνωστών εταιρειών σα χορηγούς στον ιερό αυτό χώρο; Ή απλά αρκεί να είναι και το όνομά σας εκεί;\n∙ Που ήταν οι τοποθετήσεις για το Λιμενικό ταμείο και τη ΔΕΥΑΜ κε Δήμαρχε; Γιατί έχετε εξαφανίσει το πνευματικό Κέντρο; Γνωρίζετε ότι επί χρόνια είναι ο φορέας πολιτισμού του δήμου; Μήπως εκτός από Δήμαρχος, Αντιδήμαρχος έργων, πρόεδρος Λιμενικού ταμείου, να αναλάβετε και το Πνευματικό Κέντρο;\n∙ μίλησε σαν να ξεκίνησε ο δήμος του 2019 όταν ανέλαβε αναδεικνύοντας την πλήρη άγνοιά του για την εξέλιξη του δήμου ή απλά σκόπιμα παραπληροφόρησε τους δημότες.\n∙ Μας εμφάνισε ως εξωστρέφεια μια συναυλία(για την οποία σημειωτέον δεν υπάρχει κανείς οικονομικός απολογισμός). Αλήθεια γνωρίζετε ότι συναυλίες με διάφορους καλλιτέχνες έχουν διοργανωθεί πάμπολλες όλα τα προηγούμενα χρόνια από κάθε δημοτική αρχή; Εσάς περιμέναμε;\n∙ Μας εμφάνισε ως επιτυχία ότι αγόρασε απορριμματοφόρα, όταν το ένα απλά του το δώρισε το υπουργείο εσωτερικών. Πόσο δύσκολο είναι να κατατεθεί μια αίτηση;\n∙ Μας είπε ότι η τεχνική υπηρεσία είναι μικρή όταν ο ίδιος έχει προσωπική ευθύνη για τη διάλυσή της, όπως και τη διάλυση των υπηρεσιών. Κι αν δε πιστεύετε εμάς διαβάστε τις ανακοινώσεις των εργαζομένων.\n∙ Μας μίλησε για έργα όταν δεν έχει υλοποιήσει ούτε ένα από το τεχνικό πρόγραμμα του 2021.\n∙ Μας μίλησε για αύξηση εσόδων, μείωση εξόδων και νοικοκύρεμα. Δεν είπε όμως:\n∙ Ο συνεργάτης σας μίλησε για εγκεκριμένη μελέτη και χρηματοδότηση για το ΧΥΤΑ. Κε Δήμαρχε σας προκαλούμε εάν υπάρχει απόφαση που εγκρίνει έργο για το ΧΥΤΑ να μας τη δείξετε γιατί θέλουμε κι εμείς να χαρούμε. Αν όμως δεν υπάρχει να ζητήσετε συγγνώμη από τους δημότες.\n∙ Κε Λύρο δε μας είπατε και τίποτα για τις συκοφαντίες αντιδημάρχου συνεργάτη σας κατά της ΔΕΥΑΜ; Ξέρετε ότι προκαλείται ανυπολόγιστη ζημιά στη ΔΕΥΑΜ; Επίσης ευτυχώς που σύσσωμη η αντιπολίτευση συντάχτηκε με την πρόταση της Περιφέρειας και αναγκαστήκατε να ακολουθήσετε αυτή την επιλογή, γιατί κατά την συνήθη τακτική σας δεν είχατε κάνει το παραμικρό για την Ενεργειακή κοινότητα του Δήμου και της ΔΕΥΑΜ.


FM2015: Οδηγός Εγκατάστασης Γραφικών - Football Manager Ελληνική Κοινότητα\nHome Άρθρα Οδηγοί FM2015: Οδηγός Εγκατάστασης Γραφικών\nNovember 10, 2014 Jake13 20\nΣε αυτόν τον οδηγό θα δούμε την διαδικασία που απαιτείται για να εγκαταστήσουμε γραφικά στο Football Manager, βήμα-βήμα από το κατέβασμα του πακέτου μέχρι και τις τελικές ρυθμίσεις που χρειάζονται μέσα στο παιχνίδι.\nΕγκατάσταση γραφικών στο Football Manager 2015\n!Προσοχή! Ο ακόλουθος οδηγός έγινε με βάση τα GSL Action Facepacks, αλλά η ίδια διαδικασία χρειάζεται και στις υπόλοιπες κατηγορίες, όπως τα σήματα, τις φανέλες, αλλά και τα skins*(με μια μικρή διαφορά που θα αναφέρουμε αργότερα).\nΒήμα 1: Αποσυμπίεση αρχείων\nΤο πρώτο πράγμα που πρέπει να κάνουμε είναι να πάμε στον φάκελο όπου κατεβάσαμε το αρχείο μας. Συνήθως τα αρχεία έρχονται συμπιεσμένα, δηλαδή σε μορφή zip ή rar. Για να προχωρήσουμε σε αυτό το βήμα χρειαζόμαστε κάποιο εργαλείο αποσυμπίεσης, όπως το winrar ή το 7zip. Στην συνέχεια θα κάνουμε δεξί κλικ στο αρχείο, και Αποσυμπίεση Εδώ.\nΗ αποσυμπίεση θα πάρει λίγα λεπτά ή μερικά δευτερόλεπτα, ανάλογα με το μέγεθος του αρχείου. Μόλις τελειώσει θα μας δώσει τον φάκελο στον οποίο υπάρχουν τα γραφικά μας, και αναλόγως μπορεί να υπάρχουν κάποια έξτρα αρχεία που έχει βάλει ο εκάστοτε δημιουργός, όπως για παράδειγμα ένα αρχείο readme που μπορεί να περιλαμβάνει έξτρα πληροφορίες για το πακέτο ή την εγκατάστασή του.\n!Αν κατεβάσετε κάποιο megapack που αποτελείται από πολλά parts, τότε θα ξεκινήσετε την αποσυμπίεση από το part1 και το πρόγραμμα θα συνεχίσει μόνο του από εκεί.!\nΒήμα 2: Αντιγραφή-Επικόλληση\nΤώρα θα κάνουμε δεξί κλικ στον φάκελο που υπάρχουν τα γραφικά μας, και θα τον κάνουμε αντιγραφή ή αποκοπή. Μετά θα πάμε στον φάκελο graphics/pictures/faces ο οποίος βρίσκεται στον προορισμό: Τα έγγραφά μου/Sports Interactive/Football Manager 2015.\n!Ο φάκελος graphics και οι υπόλοιποι φάκελοι μπορεί να μην υπάρχουν. Σε αυτή την περίπτωση τους δημιουργείτε εσείς. Επίσης το παιχνίδι θα διαβάσει τα γραφικά από την στιγμή που είναι μέσα στον φάκελο graphics. Η δημιουργία των υποφακέλων pictures, faces, kits, logos γίνεται για την δική σας διευκολύνση, και για λόγους οργάνωσης, δεν είναι αναγκαστική η δημιουργία τους. Τέλος επειδή εδώ μιλάμε για facepack βάζουμε το πακέτο στον φάκελο faces. Aν είχαμε φανέλες θα τον βάζαμε στον υποφάκελο kits, αν είχαμε σήματα θα τον βάζαμε στον υποφάκελο logos.!\n*!!Τα skins δεν μπαίνουν στον υποφάκελο graphics, αλλά έχουν ξεχωριστό, δικό τους φάκελο στην τοποθεσία: Τα Έγγραφά Μου/Sports Interactive/Football Manager 2015/skins και εκεί είναι που πρέπει να κάνετε επικόλληση τον φάκελό σας.!!\n!!!Θα παρατηρήσετε πως στα έγγραφά σας, υπάρχουν δύο φάκελοι Sports Interactive. Ο φάκελος στον οποίο πρέπει να βάλουμε τα γραφικά μας είναι αυτός ο οποίος περιέχει τα save μας, τις τακτικές μας, και επειδή γενικά έχει περισσότερους φακέλους είναι εύκολο να βρείτε τον σωστό.!!!\nΑφού βρήκαμε τον φάκελο, πατάμε δεξί κλικ, και κάνουμε επικόλληση το αρχείο μας. Η επικόλληση θα διαρκέσει λίγα λεπτά ή μερικά δευτερόλεπτα, ανάλογα με το μέγεθος του αρχείο πάλι, και μόλις τελειώσει είμαστε έτοιμοι για το επόμενο βήμα.\nΒήμα 3: Ενεργοποίηση των γραφικών μέσα στο παιχνίδι\nΣτην συνέχεια θα ανοίξετε το Football Manager, και στην αρχική σελίδα του, θα πατήσετε το κουμπί που είναι κάτω αριστερά, και λέει Προτιμήσεις (όχι το Προτιμήσεις Παιχνιδιού Δικτύου, αλλά το σκέτο Προτιμήσεις).\nΑμέσως μετά θα βρεθείτε στην σελίδα της Επισκόπησης των προτιμήσεων. Στην πάνω πλευρά της οθόνης, εκεί που λέει Επισκόπηση, θα πατήσετε, και θα εμφανιστεί ένα υπό-μενού με την επιλογή Περιβάλλον, την οποία θα κλικάρετε για να βρεθείτε στην αντίστοιχη καρτέλα.\nΜόλις βρεθείτε σε αυτή την καρτέλα, θα πάτε στο “παράθυρο” που βρίσκετε κάτω δεξιά, με τίτλο Εμφάνιση.\nΑπό εκεί θα βγάλετε το τικ που υπάρχει στην επιλογή “Χρήση προσωρινής αποθήκευσης για τη μείωση των χρόνων φόρτωσης σελίδων” και θα το βάλετε στην επιλογή “Επαναφόρτωση skin με την επιβεβαίωση αλλαγών των Προτιμήσεων”. Μόλις τελειώσετε, μπορείτε να πατήσετε το κουμπί Επιβεβαίωση.\nΘα περιμένετε λίγο μέχρι το παιχνίδι να φορτώσει τα γραφικά, και μόλις τελειώσει είστε έτοιμοι! Τα γραφικά εγκαταστάθηκαν με επιτυχία.\n!Αν θέλετε μετά την εγκατάσταση των γραφικών, μπορείτε να βγάλετε το τικ από το “Επαναφόρτωση skin με την επιβεβαίωση αλλαγών των Προτιμήσεων” και να το βάλετε πάλι στο “Χρήση προσωρινής αποθήκευσης για τη μείωση των χρόνων φόρτωσης σελίδων”. Τα γραφικά θα μείνουν στην θέση τους, και ο χρόνος που χρειάζεται για να φορτώσει το FM όταν ανοίγει θα μειωθεί.!\n!!Η διαδικασία έγινε με βάση τα windows, όμως από όσο ξέρω τα ίδια βήματα πρέπει να ακολουθήσετε και στα Mac ή τα Ubuntu.!!\nΓια όποιες άλλες απορίες έχετε σε σχέση με τα γραφικά, επισκευτείτε το περσινό άρθρο μας των συχνών ερωτήσεων, FAQ: Εγκατάσταση Γραφικών.\ntags: FM2015 Graphics tutorial\nprevious FM 2015: Όλες οι αλλαγές στο scouting\nnext Οδηγός εγκατάστασης του FM2015\nδεν κτλβα τελικα που κανω ςπικοληση στο graphics ή καπου αλλου?\nΟύτε εμείς την ερώτησή σου. Ξαναδιάβασε προσεκτικά τον οδηγό ή τον παλαιότερο οδηγό στο τέλος του άρθρου\napo popu to kateyazw to arxio den katalava\nΑπό εδώ: http://www.fmgreece.gr/downloads/\nΜπράβο παιδιά πολύ καλή δουλειά πάμε για χοντρό κάψιμο\nMporei kapoios na me voithisei? exw imac kai oxi windows. euxaristo\nta ekana mou evgale ta simata stis omades alla oxi ta prwsopa\nπαιδια το εκανα, μου εβγαλε εμφανισεις και προσωπα αλλα οχι logos, γιατι? μηπως πρεπει να σβησω τους ξεχωριστους φακελους στο αρχειο των logos (competitions,left,normal) και να τα αφησω ολα σε ενα?\nΥ.Γ: εχω δημιουργησει φακελους faces/kits/logos αντιστοιχα οπως γραφετε παραπανω\nφιλε για logos πρέπει να κατεβάσεις άλλο αρχείο:\nhttp://www.fmgreece.gr/downloads/fm2016-files/logos/ αυτο ειναι για το FM16\nΕγω εκανα ακριβως τα βηματα και τα παρεμειναν ως εχουν τι να κανω;\nΠαιδιά ξέρετε μήπως γιατί δεν μου εμφανίζει τις εικόνες των γηπέδων σε αυτό το manager; ξέρετε τι μπορεί να φταίει; Ευχαριστώ.\nγιατι οταν ξεκιναω εναν αγωνα κλεινει ο υπολογιστής?\nΔιονύσης Νικολαίδης says:\nρε παιδια πως κανω extract απο windows 8\nΚαλησπερα!!! Ενω ακολουθησα τις οδηγιες κατα γραμμα δεν μου εμφανιζει ουτε τις εμφανισεις ουτε τα σηματα ουτε τις εικονες των παικτων. Μηπως τον φακελο graphics, που δημιουργησα εγω επειδη δεν υπηρχε, να τον εβαζα στον φακελο data; Σημειωση το παιχνιδι ειναι αυθεντικο, το πειρα απο το steam.\nΆγγελος Παπουτσακης says:\nπήγα στο sortitousi αλλα δεν βρηκα torrent download(fm2016)\nμια ερωτηση ρε παιδια.στη δημιουργια ομαδας για να βαλεις logo στην ομαδα σου ξερει κανεις πως γινεται?οτι εικονα εχω δοκιμασει δε τη δεχεται…\nΚαλημέρα , ακολούθησα ακριβώς τα βήματα του οδηγού αλλά δεν μου εμφανίστηκαν τα αποτελέσματα. Μπορεί κάποιος να βοηθήσει , υπάρχει περίπτωση να μην δουλεύει. Σημειώνω ότι μιλάω για το FM 2019 αυθεντικό. Ευχαριστώ πολύ.


ΒΡΑΒΕΥΤΗΚΕ Ο ΕΥΡΙΠΙΔΗΣ ΣΤΥΛΙΑΝΙΔΗΣ ΑΠΟ ΤΟΥΣ ΑΝΑΤΟΛΙΚΟΘΡΑΚΙΩΤΕΣ ΤΟΥ ΙΣΒΟΑΡΕΛΕ ΡΟΥΜΑΝΙΑΣ ΓΙΑ ΤΗ ΣΥΜΒΟΛΗ ΤΟΥ ΤΟ 2005, ΣΤΗΝ ΕΠΑΝΑΣΥΝΔΕΣΗ ΤΟΥΣ ΜΕ ΤΗΝ ΕΛΛΑΔΑ ΜΕΤΑ ΑΠΟ 179 ΧΡΟΝΙΑ – Δίαυλος 92.4\nΒΡΑΒΕΥΤΗΚΕ Ο ΕΥΡΙΠΙΔΗΣ ΣΤΥΛΙΑΝΙΔΗΣ ΑΠΟ ΤΟΥΣ ΑΝΑΤΟΛΙΚΟΘΡΑΚΙΩΤΕΣ ΤΟΥ ΙΣΒΟΑΡΕΛΕ ΡΟΥΜΑΝΙΑΣ ΓΙΑ ΤΗ ΣΥΜΒΟΛΗ ΤΟΥ ΤΟ 2005, ΣΤΗΝ ΕΠΑΝΑΣΥΝΔΕΣΗ ΤΟΥΣ ΜΕ ΤΗΝ ΕΛΛΑΔΑ ΜΕΤΑ ΑΠΟ 179 ΧΡΟΝΙΑ\nΤο 1825 και ενώ εξελίσσονταν η Ελληνική Επανάσταση, τρία Ελληνικά χωριά από την Ανατολική Θράκη με συμβολή στον Αγώνα, η Μαύρη Εκκλησία από τις Σαράντα Εκκλησιές, το Άσπρο και το Βασιλικό από την Ανδριανούπολη ακολούθησαν το Ρωσικό Στρατό για να διασωθούν από τις εκδικητικές σφαγές των Τούρκων.Στόχος τους ήταν να φθάσουν στην Μολδαβία.\nΗ μακρά μετακίνηση τους έγινε οργανωμένα. Όταν κατασκήνωσαν κοντά στο δέλτα του Δούναβη για να ξεκουραστούν , σε μια περιοχή γόνιμη με πολλές πηγές(Ισβοάρελε), γέννησε η γυναίκα του προέδρου της Κοινότητας και αρχηγού της αποστολής. Σεβόμενοι τα θρακιώτικα ήθη έμειναν εκεί ώσπου να σαραντίσει, με αποτέλεσμα να ριζώσουν μόνιμα.\nΟι περισσότεροι τότε κτηνοτρόφοι και αγρότες ανέπτυξαν στη συνέχεια το εμπόριο και τα γράμματα, αλλά έμειναν απομονωμένοι από την Ελλάδα λόγω και της επικράτησης του Κομμουνισμού για πάνω από ενάμισι αιώνα.\nΠαρόλα αυτά ανέπτυξαν την Κοινότητα τους μέχρι σήμερα με 3500 μόνιμους κατοίκους, δίδοντας της το όνομα Ισβοάρελε(Πηγές) και 5000 Ελληνες συνολικά στην ευρύτερη περιοχή της Τούλτσεα Ρουμανίας. Διατήρησαν απόλυτα τη Θρακιώτικη γλώσσα τους, την Ορθόδοξη Πίστη τους, τα ήθη και τα έθιμα τους, την Ελληνική τους συνείδηση και ταυτότητα. Λειτούργησαν την Κοινότητα τους, την Εκκλησία και το Σχολείο τους μέχρι το 1946 που τους το έκλεισε η κομμουνιστική κυβέρνηση Τσαουσέσκου. Αυτοί όμως συνέχισαν μέσα στις οικογένειες και στην κοινότητα να συντηρούν γλώσσα, θρησκεία και ταυτότητα.\nΗ αλλαγή του καθεστώτος μετά το 1989 τους εντάσσει πλήρως στη δημοκρατική Ρουμάνικη κοινωνία και αναγνωρίζονται βέβαια από τις νέες κυβερνήσεις ως Ελληνική Κοινότητα με τις δικές της δημοκρατικές δομές. Κάποιοι νεώτεροι αρχίζουν να ταξιδεύουν σιγά σιγα και προς την Ελλάδα.\nΩστόσο η επίσημη Ελληνική Πολιτεία αγνοεί την ύπαρξη τους μέχρι το 2005.\nΠρώτη φορά ενδιαφέρεται για το θέμα ο νεαρός τότε Υφυπουργός Εξωτερικών και Βουλευτής Ροδόπης Ευριπίδης Στ. Στυλιανίδης, όταν ακούει γι αυτούς από τον τότε Πρωθυπουργό της Ρουμανίας, σημερινό Πρόεδρο της Ρουμανικής Βουλής και αρχηγό του Φιλελεύθερου κόμματος, του οποίου η μητέρα ήταν Ελληνίδα Αρσακειάδα από το Παγκράτι της Αθήνας κ.Ποπεσκου Ταριτσιανο-Αναστασιαδη.\nΗ υπόθεση, όπως αναφέρεται και σε σχετικό άρθρο του Σταύρου Τζίμα στην Καθημερινή της εποχής(24/3/2006) ευαισθητοποιεί τον Έλληνα πολιτικό, του οποίου η οικογενειακή καταγωγή είναι προσφυγική και μάλιστα από το ίδιο μέρος, τις Σαράντα Εκκλησιές Ανατολικής Θράκης(παιχνίδια που παίζει η ιστορία). Με τη διαφορά ότι οι δικοί του έφυγαν ως πρόσφυγες δύο φορές πολύ αργότερα, μια φορά το 1913 προς τα Λαγκαδίκια Θεσσαλονίκης, μετά ξαναγύρισαν και έφυγαν οριστικά ως προσφυγες με την ανταλλαγή το 1922, οπότε και εγκαταστάθηκαν οριστικά στην Ξυλαγανή Ροδόπης της Νοτιοδυτικής Θράκης.\nΤο 2005 ο Ευριπίδης Στ. Στυλιανίδης ενημερώνει τον τότε πρωθυπουργό Κώστα Καραμανλή και ενεργοποιεί άμεσα την διπλωματική υπηρεσία του Ελληνικού Υπουργείου των Εξωτερικών.\nΑποκαθιστά τις γέφυρες επικοινωνίας με την Κοινότητα του Ισβοάρελε και τις Τοπικές Αρχές.\nΕντάσσει τη στήριξη του Οικισμού στο Ελληνικό Σχέδιο Ανασυγκρότησης Βαλκανίων (ΕΣΟΑΒ) και χρηματοδοτεί την Ελληνική Κοινότητα και το Σχολείο με μερικές εκατοντάδες χιλιάδες ευρώ.\nΧρηματοδοτεί επίσης τον Ελληνικό Σύλλογο της περιοχής και στέλνει την Κρατική Τηλεόραση ΕΡΤ3 να αναδείξει το θέμα.\nΑργότερα ως Υπουργός Εθνικής Παιδείας και Θρησκευμάτων στέλνει δασκάλους, καθηγητές και βιβλία από την Ελλάδα ξαναζωντανεύοντας το σχολείο και τις σχέσεις με τη σύγρονη Ελλάδα και την Θράκη. Καλεί μάλιστα τα παιδιά του σχολείου να επισκεφθούν τις εκδηλώσεις του Άρδα στον Έβρο. Ο δάσκαλος που τότε έστειλε Στρατής Σκαναβής παντρεύεται την τοπική δασκάλα και σήμερα πρόεδρο της Κοινότητας Δασκάλου Σύλβια.\n179 χρόνια μετά οι Έλληνες Ανατολικοθρακιώτες του Ισβοάρελε βρίσκουν τα βήματα της ιστορίας που τους ξανασυνδέουν με την ελεύθερη Πατρίδα τους.\nΤο Ισβοάρελε είναι το σύγχρονο ζωντανό παράδειγμα της δύναμης των Θρακών και της ανθεκτικότητα της Ελληνικής ταυτότητας, που έχει πολλά να μας διδάξει στη σημερινή συγκυρία.\nΦέτος την 25η Μαρτίου, 13 χρόνια μετά, οι Θρακιώτες του Ισβοάρελε ΔΕΝ ΞΕΧΑΣΑΝ. Με ομόφωνη απόφαση του Συμβουλίου τους κάλεσαν να τιμήσουν τον συμπατριώτη τους Ευριπίδη Στ. Στυλιανίδη για την ιστορική συμβολή του στην αποκατάσταση της σχέσης τους με την Ελληνική Πολιτεία, για την στήριξη του και να γιορτάσουν μαζί του την επέτειο της Εθνικής μας Παλιγεννεσίας σε κλίμα πραγματικής συγκίνησης αλλά και Εθνικής περηφάνειας.\nΣτη εκδήλωση που έγινε στο Αχοντικό Αβραμίδη (Ελληνας εφοπλιστής που το χάρισε στη Νομαρχεία στην Τούλτσεα) συμμετείχαν ο τοπικός Μητροπολίτης, ο Νομάρχης, ο Δημαρχος της Τούλτσεα, οι Έλληνες Θρακιώτες Δήμαρχοι του Ισβοάρελε και ενός ακόμα τοπικού Δήμου, οι πρόεδροι των Ελληνικών Κοινοτήτων Ρουμανίας, εκπρόσωπος της Ελληνικής Πρεσβείας, ως εκπρόσωπος της Ρουμανικής Κυβέρνησης ο Ελληνικής καταγωγής ΓΓ του Υπουργείου Αγροτικής Ανάπτυξης της Ρουμανίας και πλήθος ομογενών και νεολαίας.\nΜε θερμά λόγια για τον Θρακιώτη πολιτικό και τη στήριξη του στην περιοχή μίλησε ο Μητροπολίτης Τουλτσεας που του χάρισε και μια εικόνα της Παναγίας, ο Δήμαρχος και ο Νομάρχης της Τούλτσεα.\nΣτην αντιφώνηση του ο Ευριπίδης Στυλιανίδης ευχαρίστησε για την ξεχωριστή τιμή και αναγνώριση στο πρόσωπο του, ανέφερε την ιστορία επανασύνδεσης της Ελλάδας και της Θράκης με το Ισβοάρελε και σε κλίμα συγκίνησης αναφέρθηκε στην ιστορία του παππού και του πατέρα του που ακολούθησαν τον άλλο το νότιο δρόμο της προσφυγιάς το 1922. Τόνισε συγκεκριμένα: «τώρα που μας βλέπουν από ψηλά να ξανασυναντιόμαστε θα χαίρονται, ιδιαίτερα ο πατέρας μου που γεννήθηκε στο κάρο της προσφυγιάς δίδοντας τους ελπίδα, όπως το παιδί του τότε προέδρου σας που η γέννηση του σας κράτησε στο Ισβοάρελε για πάντα… τώρα ο ιστορικός κύκλος κλείνει ευχάριστα. Ξανασυναντιόμαστε αδέλφια και κοιτάμε όλοι μαζί αισιόδοξα το μέλλον..»\nΤην επόμενη μέρα της Εθνικής γιορτής ο πρώην Υπουργός επισκέφθηκε το χωριό. Είδε από κοντά τα έργα που είχε χρηματοδοτήσει το 2005 ως Υφυπουργός Εξωτερικών της Ελλάδας, το σχολείο, το δημαρχείο, την Κοινότητα, την Εκκλησία, την οδοποιία. Μίλησε με τους κατοίκους στην Εκκλησία του νέου και του παλιού ημερολογίου. Συζήτησε με το δήμαρχο την αδελφοποίηση με δήμο της Ροδόπης καθώς και με τον κυβερνήτη της Τούσλεα τη στενότερη συνεργασία και αδελφοποίηση των Νόμων και της Περιφέρειας Αν. Μακεδονίας και Θράκης. Τους κάλεσε όλους να επισκεφθούν την Ελλάδα και δεσμεύτηκε να επιστρέψει μαζί με το δεσπότη, τους δημάρχους και συλλόγους της Ροδόπης.\nΗ ιστορία των Ανατολικοθρακών του Ισβοάρελε και η επανασύνδεση τους με τους συμπατριώτες τους στην Ελλάδα δεν συγκινεί απλά, αλλά εμπνέει αναδεικνύοντας το ισχυρό εθνικό κύτταρο και την ανυπέρβλητη και διαχρονική Ελληνική ταυτότητα που συνθέτει η Ορθόδοξη Πίστη και η Ελληνική γλώσσα.\nTags: 2018, ΑΝΑΤΟΛΙΚΟΘΡΑΚΙΩΤΕΣ, ΒΡΑΒΕΥΣΗ, ΕΞΩΤΕΡΙΚΗ ΠΟΛΙΤΙΚΗ, ΕΥΡΙΠΙΔΗΣ ΣΤΥΛΙΑΝΙΔΗΣ, ΙΣΒΟΑΡΕΛΕ, ΡΟΥΜΑΝΙΑ\nPrevious: 24 ΜΑΘΗΤΕΣ ΤΗΣ ΠΕΡΙΦΕΡΕΙΑΣ ΑΜ-Θ ΒΡΕΘΗΚΑΝ ΣΤΟ ΕΥΡΩΠΑΙΚΟ ΚΟΙΝΟΒΟΥΛΙΟ ΓΙΑ ΤΟ EUROSCOLA 2018 (BINTEO)\nNext: ΑΛΛΑΖΕΙ ΑΠΟ ΤΗΝ 1 ΑΠΡΙΛΙΟΥ ΤΟ ΩΡΑΡΙΟ ΚΟΙΝΗΣ ΗΣΥΧΙΑΣ


Παραμένει «εκρηκτική» και «εξαιρετικά δύσκολη» η κατάσταση στη Γουαδελούπη\nΤρίτη, 23 Νοεμβρίου 2021 11:28\nΓουαδελούπη: «Εκρηκτική» η κατάσταση, λέει ο Μακρόν 22/11/2021 13:12\nΕντούτοις ένα ερώτημα διατυπώθηκε το βράδυ της Κυριακής: γιατί ο Υπουργός Εξωτερικών, Σεμπαστιάν Λεκορνί, δεν μεταβαίνει στη Γουαδελούπη, όπου η κατάσταση φουντώνει; Καλεσμένος στο France 2 τη Δευτέρα, ο υπουργός διαβεβαίωσε ότι το ζήτημα ενός ταξιδιού με τους υπουργούς Υγείας και Εσωτερικών προέκυψε «από το πρωί της Παρασκευής». Η επιλογή, ωστόσο, ήταν να παραμείνουμε στη μητροπολιτική Γαλλία για να μην παρουσιάσουμε «ιδιαίτερα σημαντικά έξοδα για την αστυνομία».\nΟ Λεκορνί σημείωσε ότι «δεν υπάρχει αστική βία αυτήν την ώρα που σας μιλάω, αλλά δυστυχώς τις τελευταίες ώρες, ρίφθηκαν πυρά κατά αστυνομικών, κυρίως στο Πουάντ-α-Πιτρ», τα οποία, όπως διαβεβαίωσε, δεν συνδέονται με τις διαμαρτυρίες για κοινωνικά και υγειονομικά ζητήματα.\n«Βλέπουμε ότι αυτά τα επεισόδια δεν αφορούν κάποιο κοινωνικό και υγειονομικό ζήτημα, αφορούν συμμορίες, κακοποιούς και ανθρώπους που είναι δυστυχώς ήδη γνωστοί στις υπηρεσίες της αστυνομίας ή της δικαιοσύνης και που εκμεταλλεύονται αυτήν την κρίση για να εκφραστούν με τη βία, και γι'αυτό προς το παρόν η απάντηση της κυβέρνησης είναι αδιάλλακτη, είναι σαφής, είναι αυστηρή: η αποστολή της Raid και της GIGN», δύο ειδικών δυνάμεων επέμβασης.\nΟ υπουργός Υπερπόντιων Εδαφών πρόσθεσε ότι από την έναρξη της κρίσης οι αρχές έχουν προβεί σε «95 συλλήψεις» και ότι «περίπου τριάντα ποινικές διώξεις ασκήθηκαν τώρα από τα δικαστήρια της Γουαδελούπης».\nΧθες, Δευτέρα, ο πρωθυπουργός Καστέξ ανακοίνωσε τη δημιουργία ενός «φόρουμ διαλόγου» προκειμένου να «πείσει και να στηρίξει ατομικά, ανθρώπινα» τους επαγγελματίες που αφορά ο υποχρεωτικός εμβολιασμός.\n«Η κατάσταση σήμερα είναι πολύ δύσκολη. Αυτό που είναι βέβαιο είναι ότι η αποκατάσταση της δημόσιας τάξης αποτελεί προϋπόθεση για οποιαδήποτε συζήτηση», σημείωσε παράλληλα ο Νταρμαράν.\nΗ Καραϊβική έχει πληγεί από ένα νέο κύμα του κορωνοϊού, το οποίο προκαλεί την επιβολή λοκντάουν και την ματαίωση πτήσεων και πίεση στα νοσοκομεία, την ώρα που υπήρχαν ενδείξεις για ανάκαμψη του τουρισμού.\nnaftemporiki.gr με πληοροφορίες από Le Figaro, ΑΜΠΕ\nΕΜΒΟΛΙΟ ΚΑΤΑ ΤΟΥ ΚΟΡΩΝΟΙΟΥ ΚΟΡΩΝΟΙΟΣ ΠΩΣ Ο COVID19 ΑΛΛΑΖΕΙ ΤΟΝ ΚΟΣΜΟ ΓΑΛΛΙΑ


Τα Ζώδια Σήμερα: Κριός έως Παρθένος – 24 Σεπτεμβρίου - Astroteam.gr\nΤα Ζώδια Σήμερα: Κριός έως Παρθένος – 24 Σεπτεμβρίου\nΗ μέρα σήμερα σας υπόσχεται ζωηρά χτυποκάρδια και συναρπαστικές εμπειρίες.\nΟι ευθύνες που επωμίζεστε θα σας χαλάσουν τη διάθεση.\nΘα κάνετε μία σημαντική καινούργια γνωριμία, είτε στη δουλειά, είτε στην προσωπική σας ζωή.\nΚάποιο δικό σας άτομο θα σας δώσει καλές ιδέες για τις οικονομικές σας υποθέσεις.\nΙδανική μέρα για προτάσεις γάμων, συζητήσεις και συνεργασίες.\nΚάποια λόγια πίσω από την πλάτη σας θα σας αναστατώσουν.


ArtTable | Αναζήτηση: "σολομός"\nΒίδες με καπνιστό σολομό και φινόκιο\nΟ επιτυχημένος συνδυασμός του καπνιστού σολομού με τυρί κρέμα θριαμβεύει και σε αυτήν τη συνταγή για κρέπες. Τις κόβουμε σε ροδέλες και τις σερβίρουμε σε πιατέλα με μία οδοντογλυφίδα σε ένα μπουφέ ή σαν ορεκτικό.\nΜια light συνταγή για δροσιστική και γρήγορη σαλάτα ζυμαρικών με σολομό, που θα σας χορτάσει χωρίς να γεμίσετε θερμίδες. Ιδανική για να πάρετε μαζί σας στη δουλειά ή για ελαφρύ δείπνο.\nΈνα από τα πιο νόστιμα και αγαπημένα μας ψάρια, μπορεί να καταστραφεί εντελώς γευστικά, αν δεν το μαγειρέψουμε σωστά. Δείτε όλα τα μυστικά, για να εντυπωσιάζετε τους καλεσμένους σας κάθε φορά.\nΠώς να ψήσω το τέλειο φιλέτο σολομού\nΗ ξεχωριστή γεύση του και η τρυφερή και άφθονη σάρκα του, κάνουν τον σολομό ιδανική βάση έμπνευσης των σεφ. Δοκιμάστε τον σε μια ιδιαίτερη σαλάτα που αποτελεί από μόνη της ένα υγιεινό βραδινό γεύμα.


((i)) ΚΑΤΑΣΤΟΛΗ ΣΤΗΝ ΤΗΝΟ ΕΝΑΝΤΙΟΝ ΤΟΥ ΑΓΩΝΑ ΕΝΑΝΤΙΑ ΤΩΝ ΑΝΕΜΟΓΕΝΝΗΤΡΙΩΝ\n22/09/2021 10:28 μμ.\nΣχέτικα με τη χθεσινή επίθεση μπάτσων στη διαδήλωση στην Τήνο κατά των ανεμογεννητριών:\nΉταν η τελευταία φουρνιά μεταφοράς μηχανημάτων προς την τελικη αναστηλωση των ανεμογεννητριών που κατέφτασαν με φορτηγά στα Πρασσα (μέρος ανάμεσα στα χωριά Καρδιανή και Υστέρνια). Ενώ βγήκαμε στον δρόμο του λιμανιού, συνεννοημένοι λιμενόμπατσοι μαζί με την εργολαβία και τη μεταφορική ειχάν αποβιβαστεί μέσα σε 8 λεπτά από το πλοίο με μπατσοοχήματα σε συνοδεια ενώ προσπαθούσαμε να αποτρέψουμε την ελευση οχηματων. Επειτα αφότου μας απεκλεισαν απο το λιμανι μεταφερθηκαμε σε κεντρικο δρόμο του χωριου Τριποταμου. Εκει με μπλοκο δικων μας, κλεισαμε τον δρομο και μεσα σε λιγα λεπτα ακολουθησε ενισχυση των μπατσων με ματ. 15-20 άτομα ξυλοκοπήθηκαν από Τήνιακούς και εξωτηνιακους μπάτσους με πτυσσόμενα γκλοπ. Αντισταθηκαμε με οσα μεσα ειχαμε και δεχτηκαμε καβλωμενη επιθεση μπατσων. Αναφορικά ενά συντρόφι βρεθηκε για ολιγολεπτη αποφραξη ανασας κατω απ'τα γονατα μπατσου και μεταφερθηκε με το μοναδικο ασθενοφορο στο κεντρο υγειας. Ενα ακόμα έκανε 10 ράμματα στο δεξί μάτι προσπαθώντας να το υπερασπιστεί ενώ γκλοπιά δέχτηκε και 65χρονος αντρας. Ακομη και επειτα απο τον πρωτοφανη ξυλοδαρμο και τα συντροφια μας στο κεντρο υγειας τα μπατσικα περασαν μαζι με τις νταλικες και τους γερανους προς το σημειο φορτωσης των υπολοιπων κομματιων με σκοπο την τοποθετηση εντος της ημερας. Χασαμε τουτη την μαχη αλλα ο αγωνας δεν σταματα.Παλι εκει θα μας βρουν!!\nΟΥΤΕ ΣΤΗΝ ΤΗΝΟ ΟΥΤΕ ΠΟΥΘΕΝΑ ΕΛΕΥΘΕΡΑ ΒΟΥΝΑ ΧΩΡΙΣ ΑΙΟΛΙΚΑ


Τουριστική ώθηση στην περιοχή του Αχέροντα! - Πρωινός Λόγος - Η καθημερινή εφημερίδα της Ηπείρου\nΤουριστική ώθηση στην περιοχή του Αχέροντα!\non 18 Ιανουαρίου 2019 .\n• Σημαντικές προοπτικές τουριστικής ανάπτυξης έχει η ευρύτερη περιοχή του μυθικού Αχέροντα, η οποία διαθέτει δύο ιδιαίτερα συγκριτικά πλεονεκτήματα. Από τη μία μεριά, την απαράμιλλη φυσική ομορφιά και από την άλλη, μοναδικά μνημεία πολιτισμού.\nΣημεία - κλειδιά για το πρόγραμμα αποτελούν δράσεις για τους επισκέπτες όπως, η «Κάθοδος στον Άδη» μέσω εικονικής πραγματικότητας, η προσβασιμότητα ατόμων με κινητικά προβλήματα, η αναβάθμιση της εικόνας των υποδομών της περιοχής, η ανάπτυξη τοπικής γαστρονομίας στηριγμένης στην τοπική παράδοση και σε τοπικά προϊόντα και δράσεις, όπως η δημιουργία δικτύου ποδηλατοδρόμων και μονοπατιών, η ανάδειξη ιστορικών μνημείων, η αντιπλημμυρική προστασία, αλλά και η δημιουργία συνεργατικού σχήματος των τοπικών επιχειρήσεων.


Καρεμπέ: «Νίκες στο Καραϊσκάκη» | Onsports.gr\nhome ΠοδόσφαιροChampions LeagueΚαρεμπέ: «Νίκες στο Καραϊσκάκη» Κοινοποιήστε\nΚαρεμπέ: «Νίκες στο Καραϊσκάκη»\tΣυντάκτης: Onsports Team\nΔημοσίευση: Τρίτη, 13 Σεπτεμβρίου 2011 13.42\nΟ βετεράνος άσος του Ολυμπιακού, Κριστιάν Καρεμπέ, μιλώντας στην εφημερίδα «Stadio by Metro», τόνισε πως οι Πειραιώτες είναι υποχρεωμένοι να νικήσουν όλα τα παιχνίδια στον «Καραϊσκάκη» για να διεκδικήσουν την πρόκριση στους «16» του Champions League.\t«Είναι ένας πολύ ανοιχτός όμιλος. Πιστεύω ότι και οι τέσσερις ομάδες έχουν πιθανότητες να βρεθούν στην επόμενη φάση και θα τις διεκδικήσουν μέχρι την τελευταία αγωνιστική. Λείπει το ξεκάθαρο φαβορί για την πρώτη θέση, ξέρεις, η ομάδα όπως η Μπαρτσελόνα ή η Ρεάλ Μαδρίτης ή η Μάντσεστερ Γιουνάιτεντ, που θα πεις ότι είτε εύκολα είτε δύσκολα θα είναι πρώτη, και αυτό προσθέτει μεγάλο ενδιαφέρον σε αυτό τον όμιλο», δήλωσε ο Κριστιάν Καρεμπέ για τον όμιλο του Ολυμπιακού. Για το τι θα πρέπει να εκμεταλλευτεί ο Ολυμπιακός: «Στα χαρτιά η Άρσεναλ έχει ελαφρώς περισσότερες πιθανότητες για την πρώτη θέση, όμως πρέπει να το δείξει και στον αγωνιστικό χώρο. Ο Ολυμπιακός πρέπει να εκμεταλλευτεί την έδρα του. Στο «Καραϊσκάκη» είναι υποχρεωμένος να κερδίσει όλα τα παιχνίδια. Αν το καταφέρει αυτό, νομίζω ότι θα έχει πολλές πιθανότητες να πάρει ένα από τα δύο εισιτήρια για την επόμενη φάση».\nΟι «ερυθρόλευκοι» αντιμετωπίζουν απόψε την Μαρσέιγ, με τον Κριστιάν Καρεμπέ, να δηλώνει για το παιχνίδι: «Είναι από τα πιο κρίσιμα ματς για τον Ολυμπιακό αυτό με τη Μαρσέιγ. Το παιχνίδι διεξάγεται στον Πειραιά και αυτό υποχρεώνει τον Ολυμπιακό να κερδίσει. Πρέπει να πάρει τους τρεις βαθμούς για να μη μείνει νωρίς νωρίς πίσω, όσον αφορά στο στόχο της πρόκρισης. Σε αυτά τα ματς χρειάζεται υπομονή. Ο κόσμος να στηρίζει την ομάδα από το πρώτο ως το τελευταίο λεπτό, να δημιουργήσει ξανά την καυτή ατμόσφαιρα που μόνο οι οπαδοί του Ολυμπιακού ξέρουν να δημιουργούν και να περιμένει υπομονετικά το γκολ. Δεν έχει σημασία πότε θα έρθει, αρκεί να έρθει. Πολύ σημαντική θεωρώ τη διατήρηση του μηδέν στην άμυνα. Ο Ολυμπιακός στο «Καραϊσκάκη» θα κάνει φάσεις για γκολ και πιστεύω ότι τουλάχιστον ένα θα καταφέρει να σημειώσει. Αν κρατήσει την εστία ανέπαφη θα κερδίσει σίγουρα».\nΚαθότι αμυντικός χαφ, ο Κριστιάν Καρεμπέ, εξέφρασε και την γνώμη του για τον Ζαν Μακούν: «Ο Ολυμπιακός απέκτησε έναν εξαιρετικό αμυντικό μέσο με τεράστιες εμπειρίες, έκανε μια κορυφαία επιλογή. Είναι ένας παίκτης με προσωπικότητα, ο οποίος θα βοηθήσει πάρα πολύ την ομάδα να πετύχει τους στόχους της. Μαζί με τους υπόλοιπους σπουδαίους παίκτες που έχει αποκτήσει ο Ολυμπιακός όλα αυτά τα χρόνιαμπορούν να φτάσουν σε μεγάλες επιτυχίες. Ο Ολυμπιακός δεν έχει να ζηλέψει τίποτα από τα μεγάλα ευρωπαϊκά κλαμπ».\nΟ πρώην άσος του Ολυμπιακό, πρόσθεσε επίσης για την δυναμική του Ολυμπιακού: «Μπορεί να φτάσει στο κορυφαίο επίπεδο. Έχει πρόεδρο τον κ. Μαρινάκη, τον οποίο έχω γνωρίσει και ξέρω πόσο φιλόδοξος είναι, έχει έναν εξαιρετικό προπονητή όπως ο κ. Βαλβέρδε, έχει σπουδαίους ποδοσφαιριστές, φοβερό γήπεδο και έναν κόσμο που δεν έχω συναντήσει πουθενά αλλού».\nΤέλος, ο Κριστιάν Καρεμπέ έστειλε και τις ευχές του στους πρωταθλητές: «Εύχομαι στον Ολυμπιακό να κατακτήσει το νταμπλ στην Ελλάδα και να φτάσει πάρα πολύ μακριά στο Champions League. Ένα μεγάλο χαιρετισμό σε όλους τους φίλους του Ολυμπιακού και να ξέρουν ότι θα είναι για πάντα στην καρδιά μου».\tΚατηγορία: Champions League


Σύλλογος Μεταφραστών Επιμελητών Διορθωτών: Υποτιτλισμός: Μια Εισαγωγή\nΜια ομάδα υποτιτλιστών που συναντήθηκε για πρώτη φορά σε συνέλευση της Πρωτοβουλίας συγκεντρώθηκε προκειμένου να γνωριστούν καλύτερα τα μέλη της και να ανταλλάξουν εμπειρίες για το εργασιακό τους περιβάλλον.\nΣτο πλαίσιο αυτής της συνάντησης, αποφασίσαμε να γράψουμε ένα κείμενο «γνωριμίας» για να περιγράψουμε όσο πιο συνοπτικά γίνεται στους συναδέλφους της Πρωτοβουλίας τις ιδιαιτερότητες του επαγγέλματός μας και τα κύρια προβλήματα που αντιμετωπίζουμε ως επαγγελματίες του χώρου. Παράλληλα αρχίσαμε και μια πρόχειρη «χαρτογράφηση» των εταιριών υποτιτλισμού και προσπαθήσαμε να σκεφτούμε τρόπους για να πλησιάσουμε τους υπόλοιπους συναδέλφους μας χωρίς όμως να καταλήξουμε σε κάποια συγκεκριμένη μέθοδο.\nΤο κείμενο που επισυνάπτουμε παραμένει «ανοιχτό» καθώς γνωρίζουμε ότι οι ιδιαιτερότητες των εργασιακών μας συνθηκών συχνά μεταβάλλονται ανάλογα με τις απαιτήσεις του εκάστοτε εργοδότη και γι’ αυτό καλούμε τους συναδέλφους μας να μη διστάσουν να προσθέσουν σχόλια, παρατηρήσεις και διορθώσεις. Επίσης, τους καλούμε να συνεισφέρουν στη χαρτογράφηση των εταιριών υποτιτλισμού μέσω των συνελεύσεων της πρωτοβουλίας και στη συνδιαμόρφωση των επαγγελματικών μας απαιτήσεων. Θεωρούμε ότι η φυσική μας παρουσία στις συνελεύσεις είναι ζωτική, καθώς μόνο έτσι μπορούμε να γνωριστούμε προσωπικά και να ανταλλάξουμε απόψεις και εμπειρίες, κάτι που αδυνατούμε να κάνουμε στο εργασιακό μας περιβάλλον λόγω των περιορισμών που αυτό μας επιβάλλει.\nΤΙ ΕΙΝΑΙ ΥΠΟΤΙΤΛΙΣΜΟΣ;\nΥποτιτλισμός είναι η μετάφραση της εκφώνησης και των διαλόγων που υπάρχουν σε μια ταινία/ντοκιμαντέρ/επεισόδιο τηλεοπτικής σειράς, και η προσαρμογή του μεταφρασμένου κειμένου στην τελική εικόνα με μορφή γραπτού κειμένου. Διακρίνουμε το στάδιο της μετάφρασης και το στάδιο της προσαρμογής (“ρίξιμο” ή χρονισμός υποτίτλων).\nΗ προσαρμογή είναι το συνταίριασμα του μεταφρασμένου κειμένου με την αντίστοιχη προφορική φράση.\nΠΟΥ ΔΙΑΦΕΡΕΙ ΑΠΟ ΑΛΛΑ ΕΙΔΗ ΜΕΤΑΦΡΑΣΗΣ;\nΤο μεταφρασμένο κείμενο έχει απόλυτο περιορισμό στο χρόνο και το χώρο που μπορεί να μείνει ένας υπότιτλος στην οθόνη καθώς πρόκειται για απόδοση προφορικού λόγου και όχι γραπτού κειμένου. Επομένως, ο μεταφραστής/υποτιτλιστής “αποδίδει”, δηλαδή απλοποιεί, περικόπτει και προσαρμόζει το μεταφρασμένο κείμενο, επειδή η ομιλία είναι ταχύτερη από την ικανότητα ανάγνωσης του θεατή.\nΠΟΥ ΥΠΑΡΧΟΥΝ ΥΠΟΤΙΤΛΟΙ;\nΣτις κινηματογραφικές ταινίες, τις τηλεοπτικές σειρές, τα ντοκιμαντέρ και τα DVD, αλλά και σε οποιοδήποτε άλλο οπτικοακουστικό υλικό απαιτείται μετάφραση προφορικού λόγου (π.χ. διαφημίσεις, εταιρικά DVD).\nΠΟΥ ΕΡΓΑΖΟΝΤΑΙ ΟΙ ΥΠΟΤΙΤΛΙΣΤΕΣ\nΚυρίως συνεργάζονται με ιδιωτικές εταιρείες οι οποίες αναλαμβάνουν τον υποτιτλισμό ταινιών κλπ για λογαριασμό καναλιών, εταιρειών διανομής DVD κλπ. Ορισμένα κανάλια (ελάχιστα) έχουν δικό τους μεταφραστικό τμήμα.\nΕίναι συνήθως ελεύθεροι επαγγελματίες (έχουν ΟΑΕΕ, “μπλοκάκι”) και αμείβονται ανάλογα με την παραγωγή τους. Η κοστολόγηση γίνεται συνήθως με το λεπτό του οπτικοακουστικού υλικού, δηλ. ένα λεπτό χρόνου ταινίας αμείβεται από 0,65 λεπτά μέχρι και 1,15 ευρώ ανάλογα με την εταιρεία και το είδος του προγράμματος που πρέπει να υποτιτλιστεί. Κάποιες εταιρείες κοστολογούν κατά προσέγγιση, χωρίς να μετρούν αυστηρά το χρόνο του υλικού. Η αμοιβή αυτή αφορά τόσο τη μετάφραση όσο και την προσαρμογή των υποτίτλων.\nΩστόσο, κάποιες εταιρείες αναλαμβάνουν οι ίδιες την προσαρμογή και ο υποτιτλιστής τους παραδίδει μόνο τους τίτλους σε κάποιο αρχείο κειμένου. Σε αυτή την περίπτωση, η αμοιβή ανά λεπτό προγράμματος είναι πάντα χαμηλότερη από τις προαναφερθείσες.\nΟι υποτιτλιστές δουλεύουν συνήθως στο δικό τους χώρο, έχοντας πάρει την εικόνα και τους απομαγνητοφωνημένους διαλόγους (“σενάριο”, “script”, “transcript”) από την εταιρεία. Η δουλειά γίνεται συνήθως με πρόγραμμα που προμηθεύει η εταιρεία στους υποτιτλιστές.\nΑρκετές εταιρείες διαθέτουν και χώρους με σταθμούς εργασίας στα γραφεία τους.\nΣε κάποιες περιπτώσεις δεν υπάρχει σενάριο, οπότε ο υποτιτλιστής είναι αναγκασμένος να μεταφράζει δια της ακοής. Σε ακραίες περιπτώσεις, μπορεί να μεταφράζει και να χρονίζει κάποιος γλώσσα που δεν ξέρει, πχ. να μεταφράζει γιαπωνέζικους διαλόγους έχοντας το αγγλικό σενάριο.\nΤο κύριο πρόβλημα είναι οι χαμηλότατες αμοιβές, ειδικά στο χώρο του υποτιτλισμού τηλεοπτικών προγραμμάτων, οι οποίες παραμένουν σταθερές εδώ και πέντε χρόνια. Οι περισσότεροι υποτιτλιστές και ειδικότερα οι νέοι στο επάγγελμα αδυνατούν να επιβιώσουν έχοντας ως κύρια εργασία τους τον υποτιτλισμό.\nΑυτή τη στιγμή, ένας έμπειρος και πλήρως απασχολούμενος υποτιτλιστής αναγκάζεται να παράγει και να προσαρμόζει τίτλους για 45-50 λεπτά προγράμματος την ημέρα, κατά μέσο όρο, όταν, σε κανονικές συνθήκες (8ωρο, υπεύθυνη και επιμελημένη μέθοδος εργασίας και επανέλεγχος τελικού μεταφράσματος), η ημερήσια παραγωγή του δύσκολα θα μπορούσε να υπερβεί τα 25-30 λεπτά προγράμματος.\nΕίναι χαρακτηριστικό ότι λίγοι είναι αυτοί που δουλεύουν χρόνια στον υποτιτλισμό, και ότι συνεχώς εμφανίζονται νέοι εργαζόμενοι, οι οποίοι λόγω των χαμηλών αμοιβών, της έλλειψης εκπαίδευσης από τις εταιρείες και των σύντομων προθεσμιών δεν στεριώνουν για πολύ στον επαγγελματικό μας χώρο.\nΣπανίως υπογράφονται συμβάσεις μεταξύ εταιρείας και υποτιτλιστή. Δεν είναι λίγες οι περιπτώσεις όπου ακόμα και τα στοιχειώδη επαγγελματικά δικαιώματα καταστρατηγούνται μέσω εταιριών που εδρεύουν στο εξωτερικό αλλά δραστηριοποιούνται και στην ελληνική αγορά.\nΑρκετές εταιρείες αναγκάζουν τους υποτιτλιστές να υπογράφουν κείμενα παραχώρησης των πνευματικών τους δικαιωμάτων προκειμένου να συνεχίσουν να εργάζονται σ’ αυτές. Κατά συνέπεια αν μια ταινία προβληθεί για δεύτερη φορά σε κάποιον τηλεοπτικό σταθμό, ο υποτιτλιστής δεν έχει περαιτέρω οικονομικό όφελος. Ακόμα, πολλές εταιρείες αρχειοθετούν τους υπότιτλους των ταινιών, σειρών, κτλ που τους παραδίδουν οι υποτιτλιστές με σκοπό να τους χρησιμοποιήσουν και στο μέλλον χωρίς την άδεια του δημιουργού τους.\nΤακτική ορισμένων καναλιών ή και εταιρειών υποτιτλισμού είναι να μην αναφέρεται καν το όνομα του υποτιτλιστή στο τέλος, παρά μόνο το όνομα της εταιρείας υποτιτλισμού, κάτι που καταπατά και το στοιχειώδες δικαίωμα της αναγνώρισης πνευματικού έργου.\nΕπίσης, λόγω της πίεσης χρόνου και της λογικής της συμπίεσης των εξόδων, συνήθως δεν υπάρχει επιμελητής/διορθωτής. Έτσι, ο υποτιτλιστής πιέζεται να παραδίδει όσο το δυνατόν διορθωμένο κείμενο, πέρα από τα λογικά όρια που θα περίμενε κανείς. Η τακτική αυτή έχει ως συνέπεια τις πρόχειρες και κακοδουλεμένες μεταφράσεις που παρακολουθούμε καθημερινά στις τηλεοπτικές μας οθόνες.\nΌμως, παρά τα λάθη και τα μαργαριτάρια, οι εταιρείες υποτιτλισμού, τα τηλεοπτικά κανάλια και οι εταιρείες διανομής παραμένουν ευχαριστημένες έχοντας ως αρχή τη μεγιστοποίηση της κερδοφορίας τους εις βάρος της ποιότητας του παραγόμενου προϊόντος!.\nΚι όλα αυτά συμβαίνουν τη στιγμή που τα “παραδοσιακά” κανάλια μέσα στην τηλεοπτική σεζόν 2008-2009 άρχισαν να μεταδίδουν περισσότερες ξενόγλωσσες σειρές και ταινίες (αντικαθιστώντας έτσι τις ακριβότερες ελληνικές παραγωγές) και έχουν εμφανιστεί στην αγορά νέες εταιρίες που προσπαθούν με εναλλακτικά μέσα (ψηφιακή τηλεόραση, διαδικτυακή τηλεόραση μέσω εταιριών τηλεφωνίας κτλ) να κερδίσουν ένα μερίδιο του τηλεοπτικού και όχι μόνο κοινού.\nΣτο κείμενο αυτό δεν έχουμε αναφερθεί στη μεταγλώττιση, μεταφραστική εργασία για την οποία επιφυλασσόμαστε να αναφερθούμε αργότερα.\nΑναρτήθηκε από lost στις 3.11.09\nΛέγομαι Ταμπάκη Θεώνη και δουλεύω περίπου 5 χρόνια στο χώρο του υποτισλισμού και της μεταγλώττισης. Συνεργάζομαι με κάποιες εταιρίες παραγωγής και μαζί με μερικούς συναδέλφους (μεταφραστές/υποτιτλιστές/επιμελητές) σας αναζητήσαμε με σκοπό να θέσουμε κι εμείς κάποια ζητήματα, όπως είναι το ημι-παράνομο status των ανθρώπων που δουλεύουν στις διάφορες εταιρίες.\nΔεν βρήκα κάποιο email του σωματείου υποτιτλιστών, γι' αυτό επικοινωνώ μαζί σας μέσω αυτού του σχολίου.\nΤο email μου είναι το tambakitheoni@yahoo.gr σε περίπτωση που θέλετε να επικοινωνήσετε μαζί μας.\nΔιαφορετικά, θα παρακολουθούμε τις ενημερώσεις του blog και θα τα πούμε μάλλον σε κάποια συνέλευση.\n3 Νοεμβρίου 2009 - 6:14 μ.μ.\nOνομάζομαι Σάρα Κουτρουμάνου\nασχολούμαι από το 2007 με τον υποτιτλισμό\nκαι αν θέλετε να επικοινωνήσετε μαζί μου, το email μου είναι sara.koutroumanou@gmail.com\n1 Φεβρουαρίου 2010 - 5:59 μ.μ.\nΝέα Ανοιχτή Συνέλευση: Κυριακή 22 Νοεμβρίου\nΠρακτικά Συνέλευσης 1ης Νοεμβρίου 2009


Μετά την κρίση: ΗΠΑ: O Ομπάμα θέλει να σταματήσει το μαζικό θάνατο των μελισσών\nΗΠΑ: O Ομπάμα θέλει να σταματήσει το μαζικό θάνατο των μελισσών\n© ore/Reuters/Der Spiegel (21.6.2014) - USA: Obama-Regierung will massenhaftes Bienensterben stoppen\nΤι σκοτώνει τις μέλισσες; Πώς μπορεί να σταματήσει ο μαζικός θάνατος που οδηγεί σε εξαφάνιση το έντομο απο το οποίο εξαρτάται η αναπαραγωγή των πιο πολλών καλλιεργημένων φυτών ; Οι μελισσοκόμοι στις ΗΠΑ έχασαν ήδη μία στις τέσσερις αποικίες μελισσών.\nΗ κυβέρνηση των ΗΠΑ έχει συστήσει μια ομάδα εργασίας και έκτακτης επέμβασης για να λύσει αυτό το αίνιγμα. Με ζημίες δισεκατομμυρίων δολαρίων απειλείται άμεσα η γεωργία.\nΗ κυβέρνηση των ΗΠΑ ανακοίνωσε μια εθνική στρατηγική για να καταπολεμήσει επειγόντως τη δραματική καταστροφή που πλήττει τις μέλισσες στην Αμερική. Τα τελευταία χρόνια ο πληθυσμός των μελισσών στις ΗΠΑ έχει πέσει σε επισφαλή επίπεδα που απειλούν άμεσα την αγροτική οικονομία, δήλωσε το Γραφείο του προέδρου των ΗΠΑ. Οι μέλισσες γονιμοποιούν τα φυτά που παράγουν το ένα τέταρτο των καρπών που καταναλώνονται στις Ηνωμένες Πολιτείες.\nΤα αμύγδαλα, το δεύτερο πιο σημαντικό γεωργικό προϊόν στην Καλιφόρνια, γονιμοποιούνται σχεδόν αποκλειστικά από τις μέλισσες των μελισσοκόμων. Η επικονίαση που γίνεται με τη δραστηριότητα των ήμερων μελισσών, εξασφαλίζει γεωργικά προϊόντα αξίας άνω των 15 δισεκατομμυρίων δολαρίων ετησίως, σύμφωνα με το Προεδρικό Γραφείο των ΗΠΑ. Σε περίπου εννέα δισεκατομμύρια δολάρια ετησίως εκτιμάται η απόδοση των άγριων επικονιαστών, όπως είναι οι μπάμπουρες.\nΤι φταίει; Παράσιτα, φυτοφάρμακα, ασθένειες;\nΤο χειμώνα του 2013 - 2014 καταμετρήθηκε από τους μελισσοκόμους στις Ηνωμένες Πολιτείες απώλεια 23 % των αποικιών μελισσών. Η καταστροφική εξέλιξη συνεχίζεται για μεγάλο χρονικό διάστημα. Το Προεδρικό Γραφείο, δήλωσε: «Το πρόβλημα είναι πολύ σοβαρό, είναι μια σημαντική πρόκληση που πρέπει να αντιμετωπίσουμε, για να παραμείνει βιώσιμη η γεωργική παραγωγή μας των τροφίμων».\nΟι ακριβείς αιτίες του μαζικού θανάτου των μελισσών δεν είναι σαφείς. Υποθέτουν ότι την καταστροφή την προκαλούν πολλοί παράγοντες που δρούν ταυτόχρονα, π.χ. παράσιτα όπως το άκαρι βαρόη, οι ασθένειες, η απώλεια της γενετικής ποικιλομορφίας, λανθασμένη διατροφή των μελισσών και τα φυτοφάρμακα. Ο Πρόεδρος Μπαράκ Ομπάμα έδωσε εντολή στις αρμόδιες ομοσπονδιακές αρχές, να ληφθούν μέτρα για τη βελτίωση των συνθηκών διαβίωσης των μελισσών και για την υγεία τους, μέσω της έρευνας, της εκπαίδευσης των μελισσοκόμων και των γεωργών και της διαχείρισης της αγροτικής γης.\nΕταιρείες καταγγέλουν την απαγόρευση φυτοφαρμάκων\nΣτην ΕΕ, οι απαγορεύσεις για ορισμένα φυτοφάρμακα έχουν τεθεί σε ισχύ ήδη από το περασμένο έτος. Η Ευρωπαϊκή Επιτροπή έχει περιορίσει τη χρήση των εντομοκτόνων της ομάδας των νεονικοτινοειδών. Σ' αυτά συμπεριλαμβάνεται το φυτοφάρμακο Thiamethoxam της γερμανικής εταιρίας Syngenta όπως και τα Clothianidin και Imidacloprid της γνωστής Bayer. Η ίδια η Γερμανία είχε ζητήσει την απαγόρευση. Η Syngenta και η Bayer είχαν ασκήσει έφεση κατά της απόφασης της Επιτροπής τον Αύγουστο.\nΗ γερμανική χημική βιομηχανία BASF επηρεάζεται επίσης από τους περιορισμούς. Ο γίγαντας των χημικών αμφισβήτησε τους περιορισμούς σχετικά με τη χρήση του προιόντος του Fipronil στην επεξεργασία των σπόρων. Η Ευρωπαϊκή Επιτροπή είχε θέσει σαφείς περιορισμούς στη χρήση αυτού του εντομοκτόνου της BASF το καλοκαίρι, επεσημαίνοντας ότι είναι απειλή για τις μελιτοφόρες μέλισσες. Η απόφαση βασίστηκε σε μελέτες της Ευρωπαϊκής Αρχής για την Ασφάλεια των Τροφίμων (EFSA). Οι ερευνητές της είχαν προειδοποιήσει ενάντια στην χρήση του αυτού του χημικού, π.χ. στην επεξεργασία (απεντόμωση) σπόρων αραβοσίτου.\nΟι περιβαλλοντολόγοι απαιτούν απαγορεύσεις\nΠεριβαλλοντικές οργανώσεις στη Γερμανία, όπως η Greenpeace και η BUND είχαν ζητήσει από καιρό την απαγόρευση ορισμένων φυτοφαρμάκων. Και στις ΗΠΑ, περιβαλλοντικές και οικολογικές οργανώσεις, όπως οι Φίλοι της Γης, ζητούν ειδικά μέτρα κατά της χρήσης των νεονικοτινοειδών στη γεωργία. «Η κυβέρνηση πρέπει να σταματήσει την ελεύθερη πώληση και χρήση αυτών των τοξικών φυτοφαρμάκων, εφ' όσον δεν έχει τεκμηριωθεί η ασφάλεια τους», δήλωσε ο πρόεδρος των Φίλων της Γης Erich Pica.\nΗ αλυσίδα παραγωγής τροφίμων Whole Foods Markets στις ΗΠΑ ξεκίνησε πέρυσι μια εκστρατεία για την προστασία των μελισσών. Με φωτογραφίες έδειξε πόσο άδεια θα είναι τα ράφια των τροφίμων στα καταστήματα, αν εξαφανιστούν οι μέλισσες.\nΑναρτήθηκε από aftercrisis στις 11:17:00 μ.μ.\nΕτικέτες ΗΠΑ, Μέλισσες, Οικολογία


Και η γκρίνια συνεχίζεται (pics) | ThesSports\nΑρχική MEDIA Και η γκρίνια συνεχίζεται (pics)\nΚαι η γκρίνια συνεχίζεται (pics)\nΓκρίνια! Ατελείωτη κλάψα! Δεν σταματάνε ποτέ. Ο Ολυμπιακός διαμαρτύρεται και για τον Κάκο που εμφανίζεται στον τηλεοπτικό σταθμό OPEN! Εδώ είναι το νέο έγγραφο που έστειλαν σε FIFA, UEFA, Επιτροπή Παρακολούθησης και στον Περέιρα με τους συνεργάτες του.\nΟ Ολυμπιακός είχε διαμαρτυρηθεί για τον Κάκο και πριν δύο εβδομάδες στο ξεκίνημα της εκπομπής TOTAL Football και επειδή τον αγνόησαν, συνεχίζει την κλάψα.\nΤο θέμα των ερυθρόλευκων είναι ότι ο Κάκος παραμένει στην λίστα των παρατηρητών του πρωταθλήματος, αλλά βγαίνει και σχολιάζει τις φάσεις κάθε αγωνιστικής. Αυτό του προσάπτουν, αν και είναι ξεκάθαρο ότι τους ενοχλεί η κρίση του που δεν βολεύει το παιχνίδι αποπροσανατολισμού που θέλουν να παίξουν.\nΣτο τέλος μάλιστα ρωτάνε τους υπευθύνους τι θα κάνουν με αυτό το θέμα, που τόσο πολύ τους ενοχλεί. Και εκεί ανενημέρωτοι βέβαια είναι γιατί ο Κάκος έχει θέσει το θέμα του στην ΚΕΔ και φυσικά συνεχίζει στην τηλεοπτική εκπομπή.\nΟ Ολυμπιακός όμως «κλαίει» και γι’ αυτό. Ο Ολυμπιακός ενοχλείται και από αυτό και δίνει Πανευρωπαϊκή διάσταση στην γκρίνια του.\nΠροηγούμενο άρθρο«Αποφασισμένοι να παλέψουμε!»\nΕπόμενο άρθροΠροπονήθηκαν οι Μαρτίνες, Ντιγκινί\nΣφαγή στον ΑΝΤ1 – Ομαδικές απολύσεις


λάθη | Ανθολόγιον\n1. Είστε αρνητικοί: Βλέπετε μόνο τα αρνητικά που έχει ο σύντροφός σας. Αυτό δημιουργεί απίστευτα προβλήματα στη σχέση. 2. Κανείς δεν είναι αλάνθαστος.Αν το παραδεχθείτε, τότε μόνο θα δείτε τις καλές πλευρές του συντρόφου σας. Και όσα πράγματα κάνει που σας ενοχλούν, συζητείστε τα μαζί του. Χωρίς όμως γκρίνια. [...]\nΤο να αναγνωρίσουμε ότι κάναμε ή είπαμε κάτι που δεν είναι σωστό, μας κάνει να νιώθουμε ευάλωτοι, αδύναμοι και εκτεθειμένοι. Σχεδόν, τείνει να ορίσει και να αμαυρώσει τη ταυτότητά μας με τον υποτιμητικό όρο “ανεπαρκής”. [...]\nΑισθάνεσαι ότι επαναλαμβάνεις διαρκώς τα ίδια λάθη; Ότι εκεί που είχες υποσχεθεί στον εαυτό σου ή και σε κάποιον άλλο ότι δε θα επαναλάβεις την ίδια συμπεριφορά, τελικά καταλήγεις, να κάνεις το ίδιο ακριβώς πράγμα που σου είχε δημιουργήσει προβλήματα; [...]\nΓίνετε καλύτεροι μέσα από τα σφάλματά σας, ακολουθώντας τα παρακάτω βήματα κι έχετε στο μυαλό σας ότι όλοι κάνουμε λάθη. Σημασία, όμως, έχει το πώς ενεργούμε μετά. [...]


Τελευταια Κληση (2004)\nΔεν είναι αυτή η ταινία που ψάχνετε; Δείτε επίσης: Τελευταία Κλήση (2006)\nΟ 20χρονος Ράιαν είναι φοιτητής που έχει αδυναμία στα γρήγορα αυτοκίνητα και στις όμορφες κοπέλες. Μια συνηθισμένη μέρα, καθώς οδηγεί, δέχεται ένα παράξενο τηλεφώνημα στο κινητό του από μια άγνωστη γυναίκα.\nΣτη γραμμή είναι η Τζέσικα Μάρτιν, καθηγήτρια θετικών επιστημών. Με αγωνιώδη φωνή του εξηγεί ότι μια συμμορία κακοποιών την έχουν απαγάγει, δε γνωρίζει που βρίσκεται και απειλείται η ζωή του γιου της. Με δάκρυα τον εκλιπαρεί για βοήθεια.\nΑναγκαστικά ο Ράιαν μπλέκεται σε ένα κυνήγι θανάτου, με μόνο στόχο να σώσει τη Τζέσικα, αλλά ο αρχηγός των κακοποιών Γκρίαρ το αντιλαμβάνεται και στρέφει τις εγκληματικές του δυνάμεις κατά του θαρραλέου νεαρού\nΟ Ράιαν όμως θα πρέπει να μην κλείσει το κινητό του, γιατί έτσι θα χαθεί για πάντα η επικοινωνία του με τη Τζέσικα.\nΑστυνομικές ταινίες του 2004 - Οι καλύτερες αστυνομικές ταινίες του 2004 - Οι καλύτερες ταινίες του 2004